A ligaši završavaju jesenji deo prvenstva, dame pauziraju ! - Vaterpolo vesti\nPočetna » Domaća takmičenja » A ligaši završavaju jesenji deo prvenstva, dame pauziraju !\nA ligaši završavaju jesenji deo prvenstva, dame pauziraju !\nZa vikend će se u takmičenjima u Srbiji boriti klubovi u najjačem rangu, kao i ekipe iz B Grupe B lige, dok će mali predah uzeti devojke i članovi A grupe drugog takmičenja po kvalitetu u konkurenciji seniora. Takođe, zahuktavaju se nadmetanja u mlađim kategorijama, a najviše u beogradskom regionu gde za vikend počinju kvalifikacije za Kup Srbije za dečake od 11 i 15 godina, kao i prvenstvo za devojčice rođene do 2001. godine.\nU prvoj A ligi utakmicama 7. kola završava se jesenji deo prvenstva,a sezona se nastavlja sredinom janurara 8. kolom prvenstva a potom predstoji Kup Srbije gde ćeučestvovati 4 najbolja tima iz prvog dela šampionata.\nNa osnovu situacije na tabeli, i parova 7. kola za očekivati je da će se na finalnom turniru kupa naći Radnički, Crvena zvezda, Partizan i Vojvodina, a za razliku od prošle sezone parovi polufinala će biti određeni žrebom.\nU subotu Vojvodina dočekuje Nais, Partizan će se sastati sa ŽAK-om, a u susretu prvog i poslednjeplasiranog tima na tabeli Dunav dočekuje Radnički. Duel između Banjice i aktuelnog šampiona Crvene zvezde je na programu narednog vikenda.\nU B ligi, u vrlo zanimnljivoj B Grupi na programu su mečevi: u subotu Bečej – Rasina, nedelju Zemun – Stari Grad i utorak Beograd – Partizan 2.


Navedena predviđanja vezuju se za činjenicu da će vremenom uređaji potrebni za IoT poput senzora, različitih pokretača ili regulatora biti jeftiniji i pristupačniji korisnicima širom sveta. Istraživanje koje je sprovela kompanija Juniper Research, takođe ukazuje na činjenicu da će javni i industrijski servisi zabeležiti rast veći od 24% na godišnjem nivou u narednih pet godina.\nZa sada, pomenute prognoze ne mogu sa sigurnošću da budu tačne, jer se u periodu od pet godina može dosta toga promeniti na tržištu povezanih uređaja. Sa druge strane, kako piše ReadWrite, istraživanje upozorava da će porast IoT uređaja značajno dovesti do novih izazova, a samo kao jedan od njih nameće se raspoređivanje i selekcija uređaja kako za provajdere, tako i za krajnje potrošače.\nŠtaviše, autor istraživanja, Stefani Sorel smatra da sistemi baza podataka još nisu projektovani kako bi prihvatili dolazak BigData 2.0 ere koji će doneti IoT. Takođe, studija jasno ukazuje na određene aspekte, čijim će se prekidanjem uticati na uspešnu integraciju IoT tehnologije. Samo neki od tih aspekta uključuju i inteligentne sisteme koji imaju mogućnost pokretanja na znatno manjim uređajima, poput rutera.\nProblemi sa bezbednošću u porastu\nS obzirom na to da je IoT tehnologija u velikoj meri prisutna kod većih kompanija ali i u pojedinim velikim i pametnim gradovima, goruće pitanje vezuje se za sigurnost. Ukoliko već govorimo o ovoj temi, bitno je napomenuti da je istraživanje takođe pokazalo kako je bezbednosni rizik od napada na sisteme sve veći, a hakeri, ukoliko uspeju u svojoj nameri, mogu napraviti materijalnu štetu na sistemu i doći do željenih podataka, kako privatnih tako i korporativnih.\nBez obzira što može napraviti velike probleme ukoliko je hakovana, IoT tehnologija predstavlja budućnost ka kojoj teži moderna civilizacija, što pokazuju i gore pomenute brojke, a sve učestalije korišćenje ove tehnologije samo će staviti veliki posao u ruke programera – kako bi se vremenom usavršavao sam sistem sa naprednim bezbednosnim softverima i mogućnostima.


Kiosk.ba - Teletović: KSBiH smanjio dugovanje za 600 hiljada KM\nSlaganje kockica u Savezu\nPored toga, Savez je, uz minimalnu podršku nadležnih državnih institucija, uspio da isplati sve tekuće obaveze, što je po njegovom mišljenju "veliki uspjeh s obzirom na to u kakvoj se situaciji nalazi sport u BiH".\nTo ne bi bilo moguće bez generalnog sekretara i ljudi u kancelariji, koji su tamo svaki dan i rade svoj posao na najbolji način - kazao je Teletović.\nNeke stvari su urodile plodom, neke nisu. Meni je bilo drago da sam pokucao na skoro sva vrata, da vidim koliko su ljudi spremni da pomognu ne samo KSBiH, nego općenito da dođe do neke promjene u sportu. U potpunosti razumijem institucije i BiH, da neke stvari ne funkcionišu kako treba, još nije formirana vlast. Neću da ulazim u politiku, ona treba da bude totalno odvojena od sporta. Razgovori sa ljudima iz državnih institucija pokazali su da su zainteresovani da pomognu, ali ima uvijek prepreka koje vrijeme treba da otkloni - kazao je Teletović.


Pregovori sa Arapima o Duvanskom počinju 15. decembra | Ekonomist\nPregovori sa Arapima o Duvanskom počinju 15. decembra\nTenderska komisija je prihvatila ponudu kompanije BMJ Industries FZ LLC iz Ujedinjenih Arapskih Emirata za Novi duvanski kombinat, kazao je Pobjedi predsjednik Tenderske komisije Branko Vujović.\n„Pregovori sa predstavnicima arapske kompanije počinju 15. decembra“, najavio je Vujović.\nTendeska komisija je ocjenjivala formalnu ispravnost ponude, kvalifikovanost ponuđača i ispunjenosti uslova utvrđenih tenderom i tenderskim instrukcijama.\nArapi su za NDKP ponudili 20 miliona eura za dokapitalizaciju, bez kupovine akcija.\nIz Tenderske komisije su, nedavno, nakon otvaranja ponude saopštili da su naveli da planiraju investicije u osnovna sredstva od 18 miliona i u obrtna dva miliona eura. Planiranali su kupovinu novog zemljišta sa objektom u kojem će se organizovati proizvodnja. BMJ Industries, kako su naveli u ponidi, posjeduje fabriku za proizvodnju duvana kapaciteta 200 hiljada kartona mjesečno i raspolaže sa 20 brendova i 40 različitih vrsta cigareta.\n„Ponuđač je naveo da namjerava da u prvoj godini angažuje 55 radnika, a do kraja pete ukupno 135 zaposlenih“, ističu iz Tenderske.\nObaveza kupca je da predloži i realizuje obavezni investicioni program za izgradnju fabrike i organizaciju proizvodnje na novoj predviđenoj lokaciji u Podgorici ili na drugoj lokaciji uz saglasnost prodavca. Vlasnici NDKP su Vlada sa 69,91 odsto udjela i glavni grad Podgorica, koji ima 30,08 odsto akcija.\nOznake 15. decembra 20 brendova i 40 različitih vrsta cigareta 20 miliona eura za dokapitalizaciju BMJ Industries FZ LLC iz Ujedinjenih Arapskih Emirata Breaking Duvanski kombinat Podgorica NDKP predsjednik Tenderske komisije Branko Vujović\nVlada sprema garanciju na 20 miliona eura za Lušticu


Beograd, 30. April 2012. PR Objave: Saopštenje -\nLegenda svetske atletike, nosilac svetskog rekorda u skoku motkom i potpredsednik Međunarodne atletske asocijacije Sergej Bubka, danas je posetio Smederevo. Najpre je u Skupštini grada Smedereva održan prijem kod gradonačelnika Predraga Umičevića na kome su pored Bubke prisustvavali i predsednik Atletskog saveza Srbije Veselin jevrosimović i generalni sekretar Slobodan Branković.\nLegenda svetske atletike, nosilac svetskog rekorda u skoku motkom i potpredsednik Međunarodne atletske asocijacije Sergej Bubka, danas je posetio Smederevo.\nNajpre je u Skupštini grada Smedereva održan prijem kod gradonačelnika Predraga Umičevića na kome su pored Bubke prisustvavali i predsednik Atletskog saveza Srbije Veselin jevrosimović i generalni sekretar Slobodan Branković.\nNakon toga, u Smederevskoj tvrđavi, na mestu gde će se izgraditi nova atletska staza, gradonačelnik se obratio predstavnicima medija, lokalne samouprave, atletičarima i ostalim gostima, najavivši zvanično postavljanje kamena temeljca: "Nakon izgradnje olimpijskog bazena i streljane, grad Smederevo će imati i atletsku stazu koja će dobiti naziv upravo po Sergeju Bubki i time će se u velikoj meri poboljšati sportska infrastruktura grada."\n"Ovo je savršen vid saradnje lokalne samouprave i Atletskog saveza Srbije koji je kao rezultat doneo novu atletsku stazu, što će biti od velikog značaja za atletski sport i sport generalno na teritoriji grada Smedereva", izjavio je predsednik ASS Veselin Jevrosimović i zajedno sa gradonačelnikom Predragom Umičevićem i Sergejom Bubkom postavio kamen temeljac.\n"Velika mi je čast da se ovaj objekat nazove baš po meni i siguran sam da će doprineti popularizaciji atletskog sporta pogotovo kod omladine. Srbija je zemlja sa velikom sportskom tradicijom i ovo će biti još jedan korak ka razvoju atletike", naglasio je Sergej Bubka.\nU povratku, čelnici ASS su sa gospodinom Bubkom posetili Vojnu akademiju, tačnije mesto gde će se izgraditi prva atletska dvorana u Srbiji. Tu su ih dočekali načelnik Vojne akademije general major dr Mladen Vuruna i direktor Inspektorata Ministarstva odbrane general potpukovnik Aleksandar Živković. "Ovo će biti pravi atletski kompleks, jer pored dvorane, Vojna akademija ima atletski stadion i još jedan stadion za duga bacanja.", izjavio je Bubka.\nPre nego što je otišao na aerodrom, Sergeja Bubku, Veselina Jevrosimovića i Slobodana Brankovića primio je potpredsednik Vlade Republike Srbije Ivica Dačić.\natletika, atletski savez srbije, sergej bubka, veselin jevrosimovic, slobodan brankovic\nPromocija monografije slavnog domaćeg atletičara Franje Mihalića\nPromocija monografije slavnog domaćeg atletičara Franje Mihalića,koja će se održati 9.marta... Više...\nq: 19 - t: 0.05465 sec


Izrael bombarduje Gazu uprkos diplomatiji\nIzraelski vazdušni napad na Gazu\nPalestinski lekari saopštavaju da je u izraelskim vazdušnim napadima danas poginulo najmanje 10 osoba.\nIzraelska ofanziva sa ciljem da se obustavi raketna vatra ekstremista iz Pojasa Gaze ušla je u šesti dan. Palestinski lekari saopštavaju da je u izraelskim vazdušnim napadima danas poginulo najmanje 10 osoba.\nPalestinska ekstremistička organizacija Islamski Džihad saopštila je da je u izraelskom vazdušnom napadu na Medija centar u Gazi poginuo jedan od komandanata Brigada al Kuds, oružanog krila te organizacije. To je drugi put da je zgrada Medija centra pogodjena u protekla dva dana.\nU Kairu, pod egipatskim pokroviteljstvom, nastavljaju se razgovori o primirju izmedju Palestinaca i Izraelaca, ali je lider Hamasa koji živi u egzilu, Halid Mešal, rekao da ta ekstremistička organizacija sa sedištem u Gazi neće popustiti pred izraelskim uslovljavanjem. On je dodao da bi dve strane mogle da postignu primirje, ali da bi isto tako moglo da dodje do eskalacije nasilja.


Za upravljanje rizicima u proizvodnji hrane najvažniji su ljudi - POLJOPRIVREDNIK specijalizovani list za selo\nDatum kreiranja četvrtak, 29 novembar 2018 12:21\nHrana je strateški proizvod, a hiperprodukcija u ovoj grani privrede dovela je do povećanja pretnji, opasnosti i rizika. Upravljanje rizicima je tema kojom se bave savremene standardizacije. Informacioni centar za poslovnu standardizaciju i sertifikaciju – BSC organizovao je "HACCP dan otvorenih vrata" čiji je moto bio "Ljudi su najvažniji". Bila je ovo prilika da se objasni i promoviše značaj uloge HACCP sistem-administratora u procesu proizvodnje, prerade i distribucije hrane. Prve obuke urađene su na zahtev prehrambene industrije i predstavljaju viši nivo u oblasti sertifikacije.\n- Mi verifikujemo znanja i sertifikat za HACCP sistem-administratora, koji će jednako vredeti, kako u našoj, tako i u drugim zemljama. Sistem-administrator mora biti veoma odgovorna osoba, koja poseduje veštinu da okupi tim oko sebe, da unutar svoje organizacije u lancu proizvodnje prikupi sve potrebne informacije i da otkrije sve kritične tačke u kojima postoji mogućnost da proizvod bude ugrožen. Imamo prvu šemu sertifikacije sistem administratora i zadatak nam je da ljudi koji će završiti obuke imaju sertifikat koji će vredeti kod poslodavca, države i regulatornih tela, rekla je Marija Vujaković, direktorka BSC-a.\nNa skupu je pojašnjeno koje kvalifikacije su potrebne da neko postane kvalifikovana osoba u HACCP sistemu i poslata je poruka da su u procesu standardizacije najvažniji ljudi. Reči je bilo i o odnosu tradicionalnih proizvoda i standardizacije njihovog kvaliteta, a o svemu ovome opširniji tekst biće objavljen u listu "Poljoprivrednik", koji će iz štampe izaći 7. decembra.


Emirates zapošljava 3500 ljudi | Avio Press\nEmirates zapošljava 3500 ljudi\nKompanija Emirates iz Ujedinjenih Arapskih Emirata želi da zaposli 3000 novih kabinaca kao i 500 radnika na aerodromu Dubai. Prevoznik će zaposliti više od tri hiljade ljudi iz celog sveta kako bi uspeo da sprovede masivnu ekspanziju u narednih šest meseci. Emirates je obnovio 90% svojih predpandemijskih linija a u planu je povećanje frekvencija zbog čega je kompaniji neophodna veća radna snaga. Zainteresovani kandidati se mogu prijaviti na konkurs putem veb sajta avio-kompanije.\nEmirates je prethodne godine, u jeku pandemije korona virusa, bio primoran da otpusti nekoliko hiljada radnika. Bez posla u ovoj avio-kompaniji je ostalo 4300 pilota kao i 22000 članova kabinskog osoblja. Zaposlenima koji su ostali da rade za Emirates su umanjene plate a sve u cilju smanjenja troškova poslovanja.\nAerodromima Srbije pomoć od 670 miliona\nRolls-Royce testirao prvi električni avion\nAzija Hong Kong Airlines otpušta polovinu zaposlenih\nEvropa Aer Lingus ponovo u Budimpešti\nAfrika Brussels transportovao vakcine u Ugandu


O ovim pitanjima danas su započeti razgovori i stvoreni okviri budućim dogovorima u koja će biti uključeni i ostala resorna ministarstva\nZbog ovisnosti bh. privrede o uvozu kao i otežane prekogranične saradnje u fokusu daljnjeg djelovanja Vlade Kantona Sarajevo bit će podrška stvaranju ambijenta za lakše poslovanje domaćih proizvođača kao i privlačenje ulagača i investitora, pogotovo u građevinskom sektoru.\nTo je istaknuto danas na sastanku premijera KS Marija Nenadića, ministara finansija i privrede Jasmina Halebića i Draška Jeličića sa generalnim direktorom Bosnia Bank International (BBI) Amarom Bukvićem i direktorom “Bosnalijek”-a Nedimom Uzunovićem, koji su razgovarali o projektu “Strateške inicijative za samoodrživost domaće proizvodnje i jačanje ekonomije BiH“.\nRečeno je da Vlada i Skupština KS kroz donošenje regulative iz svoje nadležnosti mogu stvoriti povoljnije uslove za poslovanje u građevinskom sektoru, ali i ostalih privrednih djelatnosti o kojima će se naknadno govoriti.\nO ovim pitanjima danas su započeti razgovori i stvoreni okviri budućim dogovorima u koja će biti uključeni i ostala resorna ministarstva, predstavnici općina te kantonalni zavodi, saopćeno je iz Kantona Sarajevo.


Objavljeno sreda, 01 avgust 2018 14:44\nU sklopu petog “Bihorskog kulturnog ljeta“, juče je u Petnjici održana manifestacija „Dan dijaspore“. Pored čelnika lokalne uprave, manifestaciji je prisustvovao Predrag Mitrović – direktor Uprave za dijasporu CG, kao i predstavnici Savjeta za saradnju sa iseljenicima, Bošnjačkog donatorskog fonda, Udruženja “Montenegro” iz Luksemburga.\nObraćajući se prisutnima, Samir Agović - predsjednik Opštine Petnjica, je kazao da Dani dijaspore u Petnjici traju, jer se Petnjičani zalažu da ta manifestacija opstane.\n“Ako uspijemo da spriječimo migracije biće života za sve nas, a ako ne uspijemo bojim se za sve nas. Svjedoci smo da dijaspora uvijek daje veliki doprinos razvoju ovog kraja”, istakao je, između ostalog, Agović.\nIstičući zahvalnost na pozivu da prisustvuje šesnaestim danima dijaspore u Petnjici, Predrag Mitrović je kazao da je dijaspora uvijek predstavljala značajan segment u razvoju cijele Crne Gore, a ne samo Petnjice.\n“Zahvalan sam svima koji su spremni da ulože i pomognu razvoj bilo kojeg dijela, a mogu reći da je od svih pomaka koji su napravljeni najveći u jačanju saradnje između matice i iseljenika. Iseljavanja je bilo od kako je vijeka i svijeta, ali je uvijek postojala snažna veza sa iseljenicima, jer je u zajedništvu snaga“, naglasio je Mitrović, dok je Mehmed Adrović- predsjednik SO Petnjica, zahvalio svima koji doprinose razvoju Petnjice, koja, kako je naveo, ubrzano se razvija i postala je veliko gradilište.\n“Pored toga što se trenutno radi pozvao bih sve da i dalje nastave da rade na tome da razvijemo ovaj kraj i zajednički stvorimo povoljne uslove za život. Ja stalno ponavljam da dijaspora bez Petnjica može, ali Petnjica bez dijaspore ne može da nastavi da se razvija u ekonomskom smislu“, zaključio je Adrović.\nU okviru “Dana dijaspore”, u petnjičkom Centru za kulturu otvorena je izložba slika Šeka Šabotića, tokom koje se prisutnima obratila Branka Bogavac koja živi u radi u Parizu, a sinoć je obavljena i promocija časopisa Komuna i Glasnika Bihora.\nZavičajni klub “Bihor” iz Luksemburga dobitnik nagrade za doprinos u oblasti kulture\nČelnici Opštine Berane i Uprave za dijasporu razgovarali o bratimljenju sa Opštinom Balerup\nPetnjica: Direktor Uprave za dijasporu boravio u radnoj posjeti\nKoordinaciono tijelo sjevernjaka Crne Gore održalo prvi sastanak za pomoć sjeveru\nOdržani XIV Dani dijaspore u Petnjici


Elektrohercegovina: Vučurevićeve priče neistinite | Trebinje Live\nElektrohercegovina: Vučurevićeve priče neistinite\nRukovodstvo "Elektrohercegovine" u Trebinju danas je demantovalo izjavu trebinjskog gradonačelnika Slavka Vučurevića da je prije dvije godine porodici poginulog borca bila isključena električna energija deset mjeseci, te najavilo moguću tužbu.\nDirektor "Elektrohercegovine" Vladislav Vladičić rekao je da Katarini Jelić, porodici poginulog borca, koju je Vučurević pomenu nedavno na obilježavanju Dana trebinjske brigade, nijednog dana od kada je 20. maja 2011. godine prijavila svoje brojilo, nije bila isključena struja.\n"Tačno je da je u dva navrata dobila opomenu i da su dati nalozi za isključenje, ali nikada nije donesena naredba za isključenje struje", tvrdi Vladičić.\nOn je ocijenio da su Vučurevićeve izjave krajnje neozbiljne i neodgovorne, te da će "Elektrohercegovina" razmisliti o daljem postupku prema gradonačelniku i konsultovati se sa advokatima da li ima osnova za pokretanje tužbe.\nVladičić je istakao da se preduzeće nalazi u delikatnoj situciji, jer je, s jedne strane, po zakonu, dužno da naplate električnu energiju, dok, s druge strane, moraju da vode računa da ne povrijede najugroženije kategorije.\n"Postoje porodice koje nemaju dovoljno sredstava za život, ali ne vode računa o potrošnji", kaže Vladičić i dodaje da nikada nisu imali ozbiljnih pritužbi, ali da je svima poznato da se potrošena struja mora platiti, a da je krajnja mjera isključenje.\nOn je istakao da Vučurevićeve izjave nemaju osnova, da su neistine, te da predstavljaju njegov način komuniciranja i političke borbe.\n"Nadam se da će to i građani prepoznati i da neće nasjedati na takve i slične priče i neprovjerene inforamacije", rekao je Vladičić.\nIstorijski minimum - Elektrohercegovina zabilježila gubitak električne energije od 7 odsto\nElektrohercegovina duguje 8,6 miliona KM, a u preduzeću planiraju put po cijeloj Evropi\nRadnici "Elektro-Hercegovine" darovali 42 jedinice krvi\nKažu da su bili skromni - „Elektro-Hercegovina“ cijelu dobit potrošila na dva džipa


Kako deserti mogu da pomognu pri mršavljenju - mediji.net\nČak i ako niste profesionalni trener ili dijetetičar, izbacivanje deserta iz plana ishrane kada želite da smršate verovatno je prva stvar koju uradite ili predlažete drugima.\nDeserti se, ipak, povezuju sa šećerom koji ima negativnu reputaciju među ljudima koji žele da izgube kilograme. Međutim, ne samo da je u redu da pojedete desert povremeno, već da deserti u stvari pomažu pri mršavljenju!\nTreba da shvatimo da je koncept dobre, loše i hrane koja je potpuno zabranjena kada ste na dijeti, prepun mana. Ne postoji...\nmršavljenjePreko 1300 vesti\ndijetaPreko 1100 vesti\nSvedoci smo da Milica u poslednje vreme potpuno transformisala, a evo i kako je to uspela.\nZa 9 meseci smršao je 76 kilograma: "Zbog debljine nisam mogao da se igram sa svojim sinom"\nTim Keršou (29) iz Engleske težio je 168 kilograma. U martu prošle godine je zbog porodice odlučio da smrša. Za period od 9 meseci izgubio je čak 76 kilogama, zahvaljujuči zdravoj ishrani i vežbanju na sobnom biciklu.\nPoznata su lekovita svojstva meda, a ukoliko ste u potrazi za napitkom koji će vas izjutra detoksikovati, pokrenuti rad organa i hidrirati, preporučujemo vam medenu vodu. Ovako pripremljena voda podstiče probavu, topi masne naslage, čisti creva, kožu i ima višestruko pozitivno dejstvo na...\nMESO ZA 1. MAJ NIKAD JEFTINIJE! Pale cene jagnjetine i svinjetine, a razlog nije dobar\nOvo su detaljne cene mesa za predstojeće praznike.


Hajka na novinare — Cenzolovka\nSavet REM-a ne vidi problem u govoru mržnje, objavljivanju privatnih fotografija ili u uvredama tokom kampanje koju je protiv novinara N1 vodio Pink, zbog čega je reagovala i Slavko Ćuruvija fondacija zahtevajući prestanak hajke i zloupotrebe nacionalne frekvencije\nVlast je neprikosnovena već sedam godina, ali jedine dve emocije koja proizvodi su strah i nezadovoljstvo, i prisustvujemo eskalaciji govora mržnje, uvredama, pretnjama, a to pokazuje da se nešto promenilo u odnosu moći, ocenili su gosti 360 stepeni.\nIzveštavanje po diktatu – različite televizije, isti sadržaj, iste mete\nPiše Jelena Zorič\nSnimak iz pedijatrijske ambulante u Kragujevcu, tokom kog majka tvrdi da lekari odbijaju da joj pregledaju dete, postao je viralan i izazvao je veliku polemiku u javnosti. Dok jedni saosećaju sa majkom, prorežimski tabloidi predstavljaju je kao problematičnu osobu i iznose njene podatke iz medicinske i krivične evidencije, bez naloga suda.\nNezahvalno je u ovom trenutku predviđati šta stoji iza napada na predsednika Izvršnog odbora UNS-a Petra Jeremića zbog nečega što je napisao na Fejsbuku. Jasno je da nije reč samo o jednoj psovci i da oba novinarska udruženja pred sobom imaju teške borbe. Kao i da bi bilo više nego poželjno da bar pokušaju da u te borbe uđu u istoj koloni\nZaustaviti medijsku hajku\nKuća ljudskih prava Beograd zatražila je danas da se hitno prekinu napadi na Inicijativu mladih za ljudska prava, dok se od tužilaštva očekuje da pokažu profesionalnost i integritet u zaštiti prava građana, dosledno sprovodeći zakone.


Partizanov doprinos razvoju i popularizaciji veslanja u Višegradu\nNovi Partizanov doprinos razvoju i popularizaciji veslanja u Višegradu\nNa dan kada će pažnja ljubitelja veslanja širom planete biti usmerena prema dalekoj Sarasoti (SAD), u kojoj počinje bitka za odličja na Svetskom prvenstvu za seniore, u Višegradu će biti održan, za ovaj grad i region, mnogo važniji veslački događaj. U nedelju, 24. septembra 2017, Jedrina, veslački klub iz ovog grada u Republici Srpskoj i BiH, biće domaćin prve regate "Višegrad – Andrićgrad 2017", koja će biti značajan deo sinopsisa proslave slave ove Opštine. Na stazi dugačkoj 800 m na Drini, između dva mosta, za odličja će se, pored domaćina, boriti i predstavnici 10 srpskih klubova. Među njima će biti i Partizan, koji je nedavno došao do 28. uzastopnog naslova najuspešnijeg kluba u zemlji. Naš Klub, koji je i do sada snažno podržavao razvoj i popularizaciju veslanja u Repulici Srpskoj i BiH, učešćem na ovoj regati daće svoj novi doprinos težnji VK Jedrina da ovaj olimpijski sport dobije što više poklonika u Višegradu i okolini.\nPartizan u Višegrad putuje sa deset takmičara koji će nastupiti u šest čamaca. U skifu za pionire veslače Ilija Bunčić, u dubl skulu za pionire Tadej Ilić i Marko Marjanović, u skifu za kadete Željko Kusicki, u dubl skulu za kadete Vasilije Popović i Mihailo Božinović, odnosno Dušan Cvetić i Bojo Bojović, a u dubl sklu za kadetkinje Vanja Bogdanović i Natalija Penev. Pored takmičara regati u Višegradu će prisustvovati i prvi trener Aleksandar Ivković, treneri Goran Todorović, Dušan Bunčić, Rastko Petrović i Aleksandar Simeunović, kao i sekretar Kluba Jovan Tešmanović.\nStart kvalifikacionih trka je zakazan za 10 časova, a finala počinju tri sata kasnije. Pokrovitelji ovog događaja za koji se planira da postane tradicija su Andrićgrad, na čelu sa njegovim osnivačem Emirom Kusturicom, ujedno i predsednikom Veslačkog saveza Republike Srpske, Opština Višegrad i HE "Na Drini" koji su nesebičnim izdvajanjima, tehničkom i moralnom podrškom omogućili održavanje ove regate koja će biti poklon svim Višegrađanima i posetiocima.\n"Kontaki i saradnja koju učvršćujemo iz dana u dan ulivaju nam optimizam što se tiče razvoja veslanja, kako takmičarskog tako i rekreativnog. Takođe, otvaraju se realne mogućnosti da Višegrad bude smešten na veslačku mapu Evrope i sveta. Na ovaj način moći ćemo da pored turističkih atrakcija ponudimo još jednu vrstu turizma, sportskog turizma, zasnovanog na veslanju. Od domaćinstva Balkanskog prvenstva u Višegradu, 2014. naš klub, uz pomoć pokrovitelja na lokalu i prijatelja veslanja širom Evrope, infrastrukturno, stručno i sportski sve više napreduje, a naš Internacionalni veslački centar na Drini postaje konkurentan drugim lokacijama u regionu. U to će svi gostujući veslači na ovoj regati imati prilike da se uvere", kazao je Nebojša Marković, predsednik VK Jedrina.\nNakon takmičenja biće održana dodela medalja pobednicima i druženje veslača i njihovih trenera sa Višegrađanima, uz prigodan kulturno-umetnički program u Andrićgradu.


Ko će biti premijer, a ko ministar kulture u novoj Vladi Srbije | Media Start Info\nKo će biti premijer, a ko ministar kulture u novoj Vladi Srbije\nDva meseca nakon parlamentarnih izbora Srbija još uvek nema izvršnu vlast, iako je lista „Aleksandar Vučić – Za našu decu“ ubedljivo pobedila. Predsednik Srbije Aleksandar Vučić još uvek razmišlja koga da postavi na mesto premijera, iako to, najverovatnije, odavno zna.\nList Večernje novosti piše da je izvesno da će Ana Brnabić ostati predsednica Vlade Srbije, dok bi ministar poljoprivrede Branislav Nedimović, prvi sa liste „Aleksandar Vučić – za našu decu“, mogao da bude potpredsednik nove Vlade.\n– Pošto je gotovo izvesno da će najjaču poziciju u izvršnoj vlasti zauzeti Ana Brnabić, Nedimoviću se smeši potpredsedničko mesto, s tim što se još ne zna da li bi sa tog položaja nastavio da vodi portfelj poljoprivrede gde je imao zapažene rezultate – naveo je list.\nNovosti dalje pišu da bi predsednica Skupštine Maja Gojković mogla da bude ministarka kulture.\nUkoliko se to dogodi, na njeno mesto u Skupštini Srbije mogao bi da dođe neko od ova tri poslanika – šef odborničke grupe Srpske napredne stranke Aleksandar Martinović, njegov zamenik Vladimir Orlić i poslanica SNS Marija Obradović.\nTagovi Aleksandar Vučić, Ana Brnabić, Izbori 2020 Srbija, SNS, vlast\nPrethodna vestBesplatna mobilna aplikacija koja ukazuje na pojavu alergena\nSledeća vest13. Beldocs na sedam lokacija u Beogradu i na onlajn platformi


S. Dimitrijević | 22. dec 2020.\n„Trideset odsto sredstava za normalno funkcionisanje manjinskih medija bi trebalo da obezbedi matična država, trideset odsto država čija je manjina u pitanju i 30 odsto lokalna samouprava. Ostalih 10 odsto bismo zaradili od marketinga“, podseća na ideju koja je i ranije postojala Dragan Jovičić, direktor RTV Caribrod, medija koji polovinu programa emituje na bugarskom jeziku.\nU sklopu ove medijske kuće su televizija, radio i dvojezični portal, a u integrisanoj redakciji je 15 zaposlenih. Na televiziji se dnevno emituju dve informativne emisije-naizmenično na srpskom i bugarskom u više termina, a na radiju su podjednako zastupljeni programi na oba jezika.\nRadio televiziju Cariborod iz Dimitrovgrada je 2015. godine kupio Radioca Milosavljević. Od privatizacije do danas broj zaposlenih u ovom mediju je neznatno smanjen, uprkos ne baš dobroj ekonomskoj situaciji za medije u ovom delu Srbije, kaže Dragan Jovičić.\n„Većinu novca zarađujemo na tržištu, od marketinga, a tu je situacija očajna. Najviše ima oglasa tipa „traže se radnici“, pošto je granica sa Bugarskom blizu. Ali i cene oglasa smo morali da prilagodimo ekonomskoj situaciji. Ovo su pasivni krajevi, stanovništvo je uglavnom staračko, a ozbiljnih privrednih subjekata skoro da nema. I ono što radi je na ivici opstanka“, smatra Jovičić, dodajući da su zbog mlađe publike „izašli“ i na društvene mreže, ali mladi iz ovih krajeva brzo odu i više se ne vraćaju.\nRTV Caribrod je ove godine konkurisala za medijske projekte i kod Ministarstva kulture i lokalne samouprave. Ministarstvo im je odobrilo 600.000 dinara za jedan projekat, a opština Dimitrovgrad 7.500.000 za dva projekta. Po Jovičićevim rečima, konkursi su im i najstabilniji izvor prihoda.\nNasuprot lokalnoj samoupravi, pomoć od Nacionalnog saveta bugarske nacionalne manjine izostaje.\n„Od Nacionalnog saveta bugarske nacionalne manjine poslednjih pet godina nismo dobili ni dinar. Oni čak ne raspisuju konkurse već direktno daju jednom mediju“, tvrdi Jovičić.\nVeliki problem, kako navode u ovom mediju su i visoke takse koje televizije moraju da plaćaju REM-u, SOKOJU, a posebno izdvajaju JP Emisionu tehniku i veze. Smatraju da je taksa od 500 evra mesečno za emitovanje programa previše za lokalnu televiziju koja ima program na manjinskom jeziku.\nGovoreći o uređivačkoj politici, ponavljaju da u ovim krajevima uglavnom živi starije stanovništvo, koje najviše gleda televiziju ili sluša radio. Publika je uglavnom zainteresovani za servisne informacije i zvanična saopštenja, naročito u „doba korone“. Interesuje ih koji su uslovi za prelazak granice, koje mere su na snazi. Od proleća, od kada se pojavio virus, kažu da im telefoni stalno zvone, a oni se trude da „zadovolje svoju ciljnu grupu“.\nTakođe, kažu da imaju dobru saradnju sa lokalnom samoupravom, kao i sa vlasnikom medija i da ne trpe pritiske u svom radu.\nBugarska manjina Manjinski mediji RTV Caribrod\n← Obradović: Država konačno uspela da bezbednost novinara stavi pod svoju šapu (VIDEO)\nUO RTS razmotrio prijave na konkurs za generalnog direktora RTS-a →


Zapad formira novu Jugoslaviju da bi izbacio Rusiju iz regionu\nZapad formira novu Jugoslaviju da bi izbacio Rusiju iz regionu\nInicijativa o formiranju Zapadnobalkanske šestorke (G6), koja podrazumeva institucionalizovanu saradnju BiH, Srbije, Crne Gore, Makedonije, Kosova i Albanije u kontekstu evropskih integracija, za sada je privukla i pažnju Slovenije i Hrvatske, iako su one već članice EU.\nU dokumentu MIP-a BiH od 20. juna ove godine, koji tumači crnogorsku inicijativu, navedeno je da je predloženo učešće Kosova u skladu sa Sporazumom između Beograda i Prištine iz 2012. godine. U tekstu koji je potpisao pomoćnik ministra unutrašnjih poslova BiH Mitar Kujundžić navodi se da je takav model prihvatljiv za poziciju BiH prema Kosovu, osim ako primena Sporazuma ne bude dovedena u pitanje.\nU tom slučaju bi BiH mogla da zatraži razjašnjenje od involviranih strana (EU, Srbija i Kosovo).\nFormiranjem G6 na Balkanu, Zapad želi da neutrališe nastojanja Rusije da u potpunosti preuzme tršište energentima u ovom delu Evrope. Naime, u globalnoj podeli uticaja već je trasirana linija Baltik-Adriatik kao sfera ruskog ekonomskog, a samim tim i političkog uticaja. Rusija je preuzimanjem dve rafinerije (Pančevo i Brod) postala lider u trgovini naftom i naftnim derivatima, a dolaskom gasovoda Južni samo će potvrditi tu ulogu.\nPreostaje još borba za elektroenergetski sektor, gde Rusi računaju na energane na plin i na termoelektrane, a u budućnosti se razmišlja i o gradnji hidroelektrana koje bi došle kao logičan sled.


Pahor u Skupštini: Slovenija i Kosovo podržavali jedni druge u naporima za nezavisnost | KoSSev\nUtorak 13. februar 2018, 21:00\nPredsednik Slovenije, Borut Pahor, izjavio je tokom drugog dana posete Kosovu u obraćanju poslanicima Skupštine da je na Kosovo "došao kao prijatelj" Albanaca i Srba, kao i ostalih zajednica, poručivši da su "Slovenija i Kosovo podržavali jedni druge u naporima za nezavisnost". Pahor se danas sastao i sa premijerom Kosova, Ramušem Haradinajem.\nPahor je ponovio da podržava razgovore Prištine i Beograda i pozvao Kosovo da reši problem granice, jer je, kako je naglasio, za mir u regionu, to jedini put.\nRekao je da je stvaranje "obeju država bilo opravdano činjenicom da će one obezbediti demokratiju, vladavinu zakona, poštovanje ljudskih prava svih građana, uključujući i nevećinske zajednice".\n"Slovenci i Albanci su formirali svoje nezavisne države i mi kao većina smo odgovorni za stvaranje mogućnosti, očuvanje, kao i razvoj nevećinskih zajednica koje žive u našim zemljama na najbolji mogući način i to je naš zadatak. U tom pravcu došao sam na Kosovo kao prijatelj Albanaca i Srba i svih ostalih nacionalnosti koje žive na Kosovu," rekao je Pahor.\nPahor je pred poslanicima još jednom ponovio da zvanična Ljubljana ceni napore Prištine i Beograda u prevazilaženju međusobnih problema, dodajući da je važno poštovati dogovoreno.\n"Slovenija je na svom putu da poboljša odnose sa susedima i shvatam kompleksnost zadatka koji imamo i zbog toga sa velikim poštovanjem podržavam napore Prištine i Beograda da postepeno reše sva otvorena pitanja putem bilaterlanih pregovora, koje podržava EU. Znam na osnovu iskustva Slovenije koliko je važno poštovati sporazume," naglasio je.\nPrema mišljenju predsednika Slovenije, dobrosusedski odnosi zemalja u regionu treba da ubede EU da Zapadni Balkan treba da postane deo Unije i zbog toga podržava strategiju EU o Zapadnom Balkanu, kao i zahteve o rešavanju svih problema sa granicama pre članstva.\n"Razumem kompleksnost i obaveze sa kojima se suočava Kosovo u ovom pravcu i ovo se odnosi i na diplomatska priznanja. Želim da vas kao prijatelj ohrabrim da ne oklevate u rešavanju ovih problema," istakao je Predsednik Slovenije.\n"Za očuvanje mira u regionu nema drugog puta, a rešavanje problema i dobrosusedska saradnja pomoći će Kosovu da postane članica NATO i EU," rekao je Pahor i još jednom istakao podršku Slovenije u tom pravcu.\n"Ukoliko zajednički radimo i poštujemo odluke, ne sumnjam da ćemo svi u regionu imati bolju budućnost", zaključio je Pahor u obraćanju poslanicima Skupštine Kosova.\nPredsednik Slovenije je na kraju posete obišao i slovenačke vojnike u sastava KFOR-a na Kosovu.


Naslovna/Društvo/Tegeltija: PDV se ne može mijenjati bez konsenzusa\nBANJALUKA – Predsjedavajući Savjeta ministara BiH Zoran Tegeltija hovoreći o tvrdnjama opozicije u Srpskoj da se zalaže za povećanje stope PDV-a, rekao je da kada neko traži izgovor da nešto ili nekoga ne podrži, onda pokušava da nađe problem ili opravdanje za svoje reakcije.\n“Tada smo definisali vrlo uzak krug proizvoda koji bi bili oporezivani po diferenciranoj, odnosno nižoj stopi. Uprava za indirektno oporezivanje je tada uradila studiju u kojoj je navedeno da bi uvođenje difirencirane stope bilo loše rješenje, ali ja i dalje smatram da to nije loše. Poslije toga se prestalo razgovarati o uvođenju diferencirane stope”, istakao je Tegeltija.\n“Srpska je uspjela nešto napraviti povećavajući neoporezivi dio dohotka i blago smanjujući neke doprinose, ali nije bilo ozbiljnog pomaka u procesu rasterećenja privrede. Samo u tom kontekstu se može govoriti o povećanju stope PDV-a i ukoliko to bude dio zajedničke priče sa entitetima, koja se odnosi na rasterećenje privrede i smanjenje zbirne stope doporinosa koja treba da dovede do povećanja plate svih zaposlenih. PDV se nikada ne može mijenjati ukoliko nema konsenzusa u BiH”, kaže Tegeltija.\n“Ukoliko bude spremnosti, prije svega, u entitetima spreman sam otvoriti pitanje kompletnog Zakona o PDV-u i svih stvari o kojima govorim, uključujući i Zakon o porezu na dohodak i Zakon o doprinosima”, poručio je Tegeltija.\n“Konsultacije idu u veoma dobrom pravcu, a jedini problem je što smo limitirani vremenom ukoliko želimo da sve završimo do kraja godine. Dolaze praznici i ako ne budemo brzo radili može se desiti da proces formiranja Savjeta ministara bude prenesen u 2020. godinu. Obavio sam najveći dio razgovora i vjerujem da bi danas ili sutra mogli da završimo proces konsultacija i da do srijede imamo imena”, naglasio je Tegeltija.\n“Parlament je iskazao dobru volju da 18. i 23. decembra mogu da okupe parlamentarce da bismo sve završili do kraja godine. Nadam se da ćemo moći predložiti devet ministara i deset zamjenika ministara u jednom od ova dva termina”, rekao je Tegeltija.\nTegeltija je istakao da su blokirana sredstva za mnoge započete projekte koji su ispregovarani u mandatu vlasti od 2014. do 2018. godine, ali i za projekte koji su u međuvremenu ugovoreni kao što je grant za Gradišku u iznosu od 15 miliona KM ili nastavak projekta “Vodovod i kanalizacija” kojim je obuhvaćen veliki broj lokalnih zajednica u Republici Srpskoj i Federaciji BiH (FBiH).\n“Svi ti projekti trebali su da budu samo ratifikovani. Time bi bile nastavljene investicione aktivnosti”, rekao je Tegeltija u intervjuu Srni.\n“Završen je proces fiskalne konsolidacije u oba entiteta i reforma tržišta rada usvajanjem zakona o radu u situaciji kada su bili protesti ispred parlamenata Srpske i FBiH. Taj zakon je bio imperativ za BiH. Bio je ogroman otpor, a dvije godine poslije vidimo da rastu plate i u javnom i u privatnom sektoru”, istakao je Tegeltija.\n“Ali u BiH uglavnom nedostaje spremnosti da sve reforme budu provedene i često nedostaje spremnosti da to bude urađeno na vrijeme. Ono što smo mogli da uradimo u 2019. godini zahtijevaće korekcije za pojedine reforme u 2020. godini jer se jednostavno kasni sa njima”, naglasio je Tegeltija.\n“Struktura budžeta zavisi prije svega od Fiskalnog savjeta BiH koji usvaja globalni fiskalni okvir kojim se definiše koliko sredstava zajedničkim institucijama pripada sa jedinstvenog računa Uprave za indirektno oporezivanje. Savjetodavna grupa Fiskalnog savjeta radi, postoje tri ili četiri varijante globalnog fiskalnog okvira, ali još nisu utvrdili konačan prijedlog za Fiskalni savjet”, rekao je Tegeltija u intervjuu Srni.\n“Najvažnije pitanje kojim treba da se bavimo je kako unaprijediti ekonomsku saradnju. Dugo postoje otvorena pitanja u vezi sa granicom, a u posljednje vrijeme su na čudan način otvorena i nova, ali se nadam da će biti spremnosti da se o tome dogovara. Žao mi je što je i Trgovska gora postala otvoreno pitanje i što nema dobrih povratnih informacija sa hrvatske strane. Tu veliku ulogu mora odigrati Predsjedništvo BiH da pokušamo da zaštitimo našu teritoriju od nuklearnog otpada. BiH u tom slučaju može mnogo da izgubi, a Hrvatska neće ništa dobiti, osim lošeg susjeda”, kaže Tegeltija.\nBanjaluka BiH FBIH Hrvatska imenovanja kanalizacija Nastavak Novi zakon PDV plate politika Praznici Predsjedništvo BiH protesti Savjet ministara Trgovska gora Una Uspjeh vodovod Vrijeme zakon Zoran Tegeltija\nIseljavanje stanovništva uzima danak – Republika Srpska ostaje bez radne snage\nTaksisti ukidaju sve popuste\nStalni radni odnos za devetoro djece poginulih boraca


DA LI ĆE VOŽNJA POSTATI LUKSUZ? U svetu kriza sa gorivom - kada možemo da očekujemo poskupljenje\nIzvor: SrbijaDanas.com, 28.Sep.2021, 13:01\nSamo od početka septembra gas je poskupeo gotovo 50 odsto. Posle dvomesečne stagnacije i cene sirove nafte od sredine prošle sedmice konstantno rastu - dostigle su crvenu liniju, barel košta 80 dolara.\nNebojša Ćulum iz Srpske asocijacije za naftu i gas i stručni saradnik Nacionalnog naftnog komiteta Srbije rekao je...\nBlic: Kada će se KRIZA SA CENOM I NESTAŠICOM GORIVA u svetu odraziti na pumpe u Srbiji?\nKamatica.com: Kako će se kriza sa gorivom odraziti na pumpe u Srbiji?\nRTS: Nafta trese berze, u Evropi gas nikad skuplji - ima li razloga za zabrinutost u Srbiji


Susret premijer FBiH i ambasadora Republike Turske\nPremijer Federacije BiH Mustafa Mujezinović primio je danas u nastupnu posjetu novoimenovanog ambasadora Republike Turske u Bosni i Hercegovini Vefahana Odžaka. Tokom susreta razmijenjena su mišljenja o načinima jačanja svih vidova saradnje dvije zemlje, posebno kada je riječ o ekonomiji.\nPremijer Mujezinović zahvalio se na dosadašnjoj pomoći koju je Turska pružila Bosni i Hercegovini, uz konstataciju kako je evidentno da se saradnja dviju zemalja poboljšava iz godine u godinu, ali da može biti i bolja.\n- U tom smislu, pred Vladom FBiH je zadatak da osigura stranim investitorima ambijent za bolje poslovanje - kazao je Mujezinović, predstavivši turskom ambasadoru mogućnosti investiranja na izgradnji autoceste na Koridoru Vc, brzih cesta, u elektroenergetskom sektoru, trgovini, poljoprivredi, te proizvodnji halal i zdrave hrane.\nTurski ambasador kazao je kako postoji veliki interes turskih kompanija za ulaganja u Bosnu i Hercegovinu, kao i za dodatno investiranje onih koji se već nalaze na tržištu naše zemlje.\n- Planiramo početkom naredne godine organizirati veliki simpozij na kojima bi bio prisutan veliki broj turskih kompanija, a na kojem bi bili predstavljeni potencijali Bosne i Hercegovine - dodao je ambasador Odžak.\nPosebno je naglasio kako Turska želi da Bosna i Hercegovina ima svijetlu i prosperitetnu budućnost, u čemu ima bezrezervnu podršku i pomoć ove zemlje, kako na bilateralnom, tako i na multilateralnom planu.


Auto-put Beograd–Zrenjanin kreće od 2020, radovi 300 mil € (SRB) | Logistic Magazin\nAuto-put Beograd–Zrenjanin kreće od 2020, radovi 300 mil € (SRB)\nGradnja auto-puta od Beograda do Zrenjanina počeće 2020. godine, najavila je potpredsednica Vlade Srbije i ministarka građevinarstva Zorana Mihajlović.\nOna je istakla da će Zrenjanin biti jedna od tačaka novog investicionog ciklusa vrednog oko pet milijardi evra.\nReč je o izgradnji 58 kilometara auto-puta od Beograda do Zrenjanina, čija je vrednost između 300 i 350 miliona evra. Radovi će trajati tri godine.\nMihajlovićeva je na konferenciji za medije u Zrenjaninu, koji je posetila zajedno sa ministrima privrede i sporta Goranom Kneževićem i Vanjom Udovičićem, rekla da će se graditi i auto-put Zrenjanin – Novi Sad.\n“Zrenjanin će biti jedna od tačaka novog investicionog ciklusa (vrednog oko pet milijardi evra), pošto ćemo imati izgradnju auto-puta Beograd– Zrenjanin. To će biti jedan od auto-puteva koji ćemo početi da gradimo već sledeće godine”, naglasila je Mihajlovićeva.\nMinistarka je podsetila da će Srbija u okviru tog ciklusa ove godine početi da gradi tri auto-puta u periodu od aprila do juna, koji će biti značajni za celu zemlju – gradnja auto-puta Preljina–Požega treba da počne u aprilu, a u junu prva deonica auto-puta Beograd–Sarajevo od Sremske Rače do Kuzmina, kao i izgradnja auto-puta Pojate–Preljina.\nMihajlovićeva je zajedno s ministrima Kneževićem i Udovičićem razgovarala s predstavnicima Srednjobanatskog okruga i grada Zrenjanina o saobraćajnoj i komunalnoj infrastrukturu, ozakonjenju objekata i promociji ženskog sporta.Ona je istakla da će samo u rekonstrukciju i održavanje putne mreže u tom okrugu u 2019. godini biti uloženo 2,5 milijardi dinara, kao i da je danas s gradonačelnikom Zrenjanina Čedomirom Janjićem i predsednicima opština Žitište, Nova Crnja, Sečanj i Novi Bečej razgovarala o projektima važnim za građane ovog kraja.\n“Zrenjanin je jedan od najagilnijih i najvrednijih gradova kada je oblast ministarstva koje vodim u pitanju. Danas smo razgovarali o putnoj, železničkoj i komunalnoj infrastrukturi”, rekla je ministarka i najavila da će to ministarstvo pomoći opštini Nova Crnja da dobije pijaću vodu, dok će ostalim opštinama pomoći u rekonstrukciji važnih saobraćajnica.\nMihajlovićeva je zahvalila Zrenjanincima jer učestvuju u organizaciji Evropskog prvenstva za košarkašice koje se krajem juna održava u Srbiji i dodala da je u odnosu na Beograd i Niš taj grad najviše sredstava izdvojio za takmičenje.\nMinistar Udovičić je istakao da za Vladu Srbije nema privilegovanih, da su jednako važni i sever i jug i da se na terenu rešavaju problemi koji tište građane.\n“Zrenjanin je jedna od najaktivnijih lokalnih samouprava, imamo sjajnu saradnju, posebno u delu omladinske politike i projektu zapošljavanja mladih, na koji smo ponosni. Rekonstruišemo stadion u Zrenjaninu i zajedno radimo i na organizaciji EP za košarkašice i siguran sam da ćemo Evropi i svetu pokazati da je Srbija zemlja sporta”, rekao je Udovičić.\nOn je zahvalio potpredsednici vlade Mihajlović na podršci ženskom sportu.\nGradonačelnik Janjić je, takođe, zahvalio Mihajlovićevoj i ministrima na poseti i konstruktivnom sastanku na kom je dogovorena realizacija projekata važnih za sve lokalne samouprave tog okruga.\n“Napravili smo danas dobre dogovore i siguran sam da ćemo sve projekte na vreme realizovati”, rekao je Janjić.\nKategorija: Ostalo Tagovi: Autoput, beograd, infrastruktura, investicije, putevi, vesti, zrenjanin


Zastave NATO-a, Evropske unije i Srbije, ilustrativna fotografija\nPortparolka Evropske unije Maja Kocijančič je poručila svim relevantnim akterima u Srbiji da se svaka politička rasprava treba vratiti unutar Skupštine. Ona je naglasila da bi ulazak Srbije u Evropsku uniju bio uspešan, “to bi trebalo da bude nacionalni i inkluzivni projekat, sa pravilnim međupartijskim dijalogom o reformama u EU”.\nS tim u vezi, Kocijančič je ohrabrila sve strane u Srbiji da stupe u dijalog radi pronalaženja zajedničkih rešenja.\n“Svi akteri moraju učiniti sve što mogu kako bi održali političku raspravu tamo gde i pripada - u parlamentu. Višestranački dijalog treba podržati i održavati ga u Skupštini”, istakla je briselska portparolka u pisanom odgovoru.\nMaja Kocijančič podseća da EU očekuje od vlasti u Srbiji da primene sve prioritetne preporuke OEBS-ove kancelarije za demokratske institucije i ljudska prava (ODIHR), kao što je zatraženo u poslednjem izveštaju Evropske komisije koji je objavljen u maju.\nIstakla je i da je u ovom kontekstu bila i nedavna poseta delegacije iz Evropskog parlamenta, koja je imala za cilj da doprinese daljem jačanju političkog dijaloga, te je istovremeno izražena spremnost da se blisko sarađuje sa svim srpskim političkim strankama u Skupštini.


Bajatović ne može da bude smenjen sa čela Srbijagasa? – Gerila\nGerila > Politika > Bajatović ne može da bude smenjen sa čela Srbijagasa?\nBajatović ne može da bude smenjen sa čela Srbijagasa?\nobjavljeno na Nov. 12, 2021 u 5:11 pm 12/11/2021\nMesto: Beograd Datum: 29.04.2010 Dogadjaj: DRUTVO/ENERGETIKA - konferencija za novinare direktora Srbijagasa o snabdevanju gasom Licnosti: Duan Bajatoviæ\nZamrzavanje funkcije u partiji kako bi se konkurisalo za direktora Srbijagasa je logička i pravna besmislica, kaže advokat i predsednik Pravnog saveta Narodne stranke Vladimir Gajić, komentarišući za Danas to što je ovo javno preduzeće navelo takav uslov za izbor svog novog čelnika.\nOn ne smatra da je to način da se potpredsednik Glavnog odbora Socijalističke partije Srbije i višegodišnji direktor Srbijagasa Dušan Bajatović smeni s te pozicije, jer zamrzavanje njegove stranačke funkcije nije od velikog značaja.\n“Uslovima konkursa za takve pozicije se pravi foto-robot unapred izabranog kandidata, tako da je sve to samo jeftino pozorište. Bajatović ne može da bude smenjen, osim ako mu nije izostala podrška Rusije ili ukoliko nije sam odustao. To nije pozicija o kojoj odlučuje Srpska napredna stranka, već Rusija”, tvrdi Gajić za Danas.\nObjašnjava da ukoliko nemamo dobre odnose sa Rusijom, nećemo imati ni gas, tako da je u državnom interesu da na toj poziciji bude neko koga želi ta zemlja, te da to nije slučaj samo sa Srbijom već i s ekonomski jačim evropskim igračima.\nTaj stav deli i ekonomski analitičar Branko Pavlović, ukazujući da je dobro da na tom mestu bude neko ko nije antiruski opredeljen, pošto bi to bilo sumanuto i u sukobu sa interesima Srbije.\n“Međutim, uz to bi rukovodstvo moralo da bude i stručno. Bajatović godišnje nanese štetu Srbijagasu od najmanje 20 miliona evra i on potpada pod tu našu matricu lošeg upravljanja. Naravno, on nije najgori direktor, ali nije ni najbolji, tu je zato što zadovoljava ne samo ruske, već i interese ovdašnjih uskih grupa”, kaže Pavlović.\nOn ukazuje da se uslovom da neko nije stranačka ličnost suštinski ne postiže cilj, a to je da se izabere rukovodstvo koje će javna preduzeća učiniti maksimalno produktivnim. Potrebno je, smatra on, stvoriti nezavisno telo koje će valjano gledati finansije ovih kompanija, te na osnovu njih upravljati kadrovskom politikom.\n“U struci postoje mnogi ljudi koji bi sjajno obavljali taj posao, ali oni nikada ne dođu na takve pozicije, a to nije samo krivica ovog režima. Za vreme prethodne vlasti je takođe postojao idealan čovek za to mesto, no i tadašnje političke strukture su takve ljude zanemarivale”, pojašnjava sagovornik Danasa.\nNVO traže da Vlada naloži uklanjanje murala Mladiću


V. F. , CNN\nDevojčica iz Berlina koja je tvrdila da ju je grupa migranata otela i brutalno silovala, nakon čega je antiizbeglička atmosfera u tom nemačkom gradu uzavrela do usijanja, priznala je da je izmislila čitavu priču. Otkriveno je da je za vreme navodne otmice 13-godišnja devojčica boravila kod jednog Nemca.\nDevojčica, koja je članica ruske zajednice u Berlinu, izmislila je otmicu prošlog meseca nakon što se vratila kući posle više od 30 sati koje je navodno provela u zatočeništvu migranata iz Sirije i Iraka. Ona je tada ispričala da su je trojica muškaraca arapskog i turskog porekla otela na železničkoj stanici, nakon čega su je ubacili u automobil, odveli je na nepoznato mesto i tu se iživljavali nad njom.\nLažna devojčicina priča proširila se internetom brzinom svetlosti, a desničari u Nemačkoj su ustali protiv dolaska izbeglica u tu zemlju, počevši s demonstracijama protiv kancelarke Angele Merkel.\nPreokret je usledio nakon lekarskog pregleda, kojim je ustanovljeno da devojčica na telu nema povrede koje bi bile prouzrokovane takvim mučkim zločinom kao što je grupno silovanje.\nNa osnovu pregleda telefonskih pozia otkriveno je i da nije bila oteta, već da je tih 30 sati provela kod jednog Nemca, koji je to potvrdio policiji.\nTakođe, saopšteno je da devojčica i pomenuti muškarac nisu imali seksualne odnose, ali da je dva meseca pre navodne otmice pomenuta 13-godišnjakinja imala odnose sa dvojicom muškaraca. Neidentifikovani Nemac je zadržan na saslušanju, a protiv druge dvojice, od kojih je jedan Turčin, podignuta je optužnica zbog nedozvoljenog seksualnog odnosa sa maloletnim licem.


Krizni štab: Nema popuštanja mera ni utakmica pred publikom, dozvoljene posete vakcinisanim korisnicima gerontoloških centara | Blok vesti\nKrizni štab: Nema popuštanja mera ni utakmica pred publikom, dozvoljene posete vakcinisanim korisnicima gerontoloških centara\nZa sada nema mogućnosti za ublažavanje epidemioloških mera koje su na snazi. Ipak, usvojena je preporuka da se posle deset meseci dozvole posete vakcinisanim korinisicima domovima za stare i to u strogo kontrolisanim uslovima uz poštovanje epidemioloških preporuka, rekla je Darija Kisić Tepavčević, ministarka za rad, zapošljavanje, boračka i socijalna pitanja nakon sednice Kriznog štaba za borbu protiv koronavirusa.\nOna je precizirala da se radi o posetama korisnicima koji su primili dve doze vakcine, a od poslednje doze je prošlo najmanje sedam dana.\nKrizni štab za sada ne vidi mogućnost za odluku da omogući publiku na utakmici Crvene Zvezde i Milana u okviru Lige Evrope u februaru, navela je Kisić-Tepavčević. Takođe, rekla je, razmatrana je i mogućnost ukidanja PCR testa za ulazak u zemlju, ali Krizni štab još nije odlučio da podrži takvu meru, navela je.\n„Krizni štab je na osnovu sagledavanja učestalosti obolevanja i umiranja konstatovao da se beleži stabilnija epidemiološka situacija, ali s obzirom na to da je i dalje visok stepen zaražavanja i obolevanja jednoglasno je odlučeno da u ovom trenutku nema nikakvog popuštanja epidemioloških“, rekla je Kisić Tepvčević.\nOna je navela da je vakcinisano nešto više od 415.000 ljudi i da postoji velika zainteresovanost građana za imunizaciju.\n„Pratimo učestalost svih neželjenih rekacija. U ovom momentu zabeležene su tri neželjene reakcije koje su po definiciji teže i koje zahtevaju hospitalizaciju, ali ni u jednom momentu nisu bile ugrožavajuće po život. Radilo se o jednom hematomu, o jednom zapaljenju limfnih čvorova i jednom blažem obliku alergijske reakcije“, rekla je Kisić Tepavčević i ponovila da su u pitanju reakcije koje jesu po definiciji teže, ali da životi pacijenata nisu bili ugroženi.\nGovoreći i omogućavanju poseta vakcinisanim korinicima gerontoloških centara ona je podsetila da su korisnici i zaposleni bili prioritetna grupa za vakcinaciju.\n„Izuzetno je velika zainteresovanost svih korisnika za vakcinaciju, praktično gotovo apsolutna i do ovog momenta je oko 6.500 korisnika primilo makar jednu dozu vakcine, a negde i dve doze. U ostalim gerontološkim centrima se čeka stabilna epidemiološka situacija odnosno u njima postoji barem jedan slučaj zaraze koji bi mogao da kompromituje postupak vakcinacije“, navela je ministarka.\nOna se zahvalila i korinicima i zaposlenima u gerotološkim centrima koji su pokazali istrajnost u poštovanju epidemioloških mera i navela da se sada se vide rezultati desetomesečne primene mera.\nMinistarstvo rada nije dobilo pojedinačne žalbe korisnika kojima nije isplaćena stopostotna naknada za vreme odsustva s posla zbog koronavirusa, rekla je Kisić Tepavčević odgovarajući na novinarsko pitanje.\nOna je podsetila da je isplata stopostotne zarade bila preporuka Vlade, ali ne i obaveza poslodavca.\n„Informisani smo da je bilo preduzeća gde preporuka nije usvojena. Nadali smo se da će većina poslodavaca da odreaguje pozitivno, ali to se nije desilo“, navela je Kisić Tepavčević.\nPrevious articleEVO KAKO SE NOVAK SPREMA ZA PRVI GREN SLEM U SEZONI: Đoković snimljen dok šeta bos i meditira u parku, a onda i kako grli plavušu\nNext articleZVEZDA – MILAN PRED PUBLIKOM? Doktorka Kisić otkrila da li će do toga doći\nЛегенда се враћа и не одлази: Нови тријумф Фјодора Јемељаненка


Skuplja struja nije posljedica neracionalnog rada EPS-a - INFORMACIJA JE KAPITAL - Capital.ba\n19. jul. 2013. 13:25 Objavljeno u OSTALO\nOna je rekla da su u EPS-u, u saradnji sa resornim ministarstvom, pokrenute reforme, da je izvršen reprogram kredita, dogovoreno rješavanje pitanja dugova za struju lokalnih samouprava i republike, kao i reprogram dugovanja građana za struju.\nMihajlović je novinarima u Beogradu, prilikom obilaska transformatorske stanice „Beograd 20“ u Mirijevu, rekla da je, zahvaljujući mogućnosti da se reprogramira dug za struju – koji iznosi oko milijardu evra, EPS prikupio osam milijardi dinara.\nOd EPS-a je traženo, precizirala je, da u godišnji plan unese sve uštede u poslovanju, pa to preduzeće, iako u teškoj finansijskoj situaciji, sada više nema potrebe za kreditom od oko 500 miliona evra, kao prije godinu dana. Sada se govori o konkretnim projektima, i konkretnim sumama.\nVlada i resorno minsitarstvo od EPS-a očekuju još veću efikasnost i intenzivniju komunikaciju.\nMinistarka je podsjetila da cijenu struje određuje Agencija za energetiku na predlog preduzeća EPS za snabdjevanje.\nStruja u Srbiji, od 1. avgusta bi trebalo da poskupi u prosjeku 11 odsto. (Tanjug)\nKljučne riječi: energetika, eps, poskupljenje, struja, zorana mihajlovic\nMihajlović: Struja i gas jeftini, ali o povećanju cijene dogodine\nEPS će od Srpske rezervisati potrebnu struju


Budućnost Evrope u fokusu drugog dana Davosa\nM. D. 21. januara 2016. 10:09\nDrugog dana održavanja Svetskog ekonomskog foruma (WEF) u Davosu svetski lideri će nastaviti da pomno prate situaciju na tržištima posle noćašnjeg uzburkanog trgovanja na azijskim berzama.\nDanašnjom sesijom će, kako prenosi britanski Gardijan, dominirati tema budućnosti Evrope, a za podne je najavljen govor britanskog premijera Dejvida Kamerona, koji će se kasnije sastati sa novim predsednikom Argentine Maurisijem Makrijem, što bi, po oceni lista, moglo doneti odmrzavanje odnosa između dve države posle spora zbog Foklandskih ostrva.\nNa Forumu, koji je okupio svetski poslovnu i državničku elitu, učestvuje i predsednik Vlade Srbije Aleksandar Vučić, koji je trodnevni boravak u Davosu započeo juče učešćem na Otvorenom forumu „Od migracija do integracija“.\nPremijer Vučić je uoči odlaska u švajcarski ski-rizort izjavio da će se na Svetskom ekonomskom forumu sresti sa stotinak državnika i investitora, kao i predstavnika međunarodnih finansijskih institucija, dodajući da Srbija tamo ima čime da se pohvali.\nZa danas je u Davosu najavljen i panel o budućnosti Evrope, na kom će, kako se očekuje, učestvovati francuski premijer Manuel Vals, grčki premijer Aleksis Cipras, holandski premijer Mark Rute i nemački ministar finansija Volfgang Šojble.\nU fokusu drugog dana WEF-a će biti i Grčka, budući da Cipras pokušava da lobira kod kreditora da Atini „progledaju kroz prste“ vezano za neke mere štednje i da joj smanje dug.\nOčekuje se da će se Cipras u toku dana sastati sa direktorkom Međunarodnog monetarnog fonda (MMF) Kristin Lagard.\nJedna od tema današnjih panela biće i geopolitika, odnosno migrantska kriza i previranja na Bliskom istoku.\nJučerašnji sunovrat svetskih berzanskih indeksa izazvao je strepnju širom ovog malog zimskog turističkog centra, u trenutku kada se globalna elita okupila kako bi razgovarala o nekim ključnim pitanjima sa kojima je suočena svetska ekonomija.\nDubrovnik 2021. očekuje 354 kruzera s više od 600.000…


Kako za njih ništa nije dovoljno, perfekcionisti su neprestano u potrazi za uspehom. Skoro sve im prouzrokuje nezadovoljstvo jer su njihovi zahtevi prekomerni, pa čak i nerealni, pošto uvek misle da nešto mogu još bolje da urade. Zbog ovoga im nedostizanje svakog zadatog cilja na kraju donosi mnogo stresa i iscrpljenosti.\nKada se rutina zapravo pretvori u karijeru, počinje učestalo da se javlja onaj osećaj da nemamo dovoljno vremena da ostvarimo neki cilj. Međutim, ako na to dodamo i jednu dozu perfekcionizma, taj manjak vremena ne samo da nas muči, nego počinje i da nas guši.\nIako zvuči paradoksalno, perfekcionizam nije uvek u vezi sa savršenstvom. Vrlo često, ali i uprkos onome što bi se moglo očekivati, perfekcionizam sa sobom nosi mnogo više mana nego prednosti koje utiču na naše fizičko i emotivno zdravlje.\nOsobe koje su perfekcionisti su obično krajnje nesigurne zbog svojih velikih prohteva i konstantno se osećaju loše jer žele da dostignu savršenstvo kao takvo. Stoga naposletku ili postižu to savršenstvo ili nikad ne privedu kraju to što rade. Tako, da bi se izbegla ova preterana ponašanja, od suštinske je važnosti da budemo svesni onoga što smo, kao i da vrednujemo sopstvene vrline i napore.\nPravi problem perfekcionista leži u tome što svoje dobre odluke, kao i pogreške, oni ne vrednuju objektivno, nego ih posmatraju iz ugla ličnog neuspeha.\nNema ništa loše u tome da se potrudimo da uradimo nešto najbolje što možemo, ali moramo biti svesni svojih granica. Biti isfrustriran zbog toga što nismo dostigli savršenstvo u svemu je zanimljiv paradoks perfekcionizma. Ova karakteristika sa sobom donosi mnoštvo razarajućih posledica po naše fizičko i emotivno zdravlje. Jedna studija urađena na univerzitetu Jejl je uočila vezu između perfekcionizma i visokog rizika za depresiju i samoubistvo.\nPerfekcionizam uglavnom počinje da se javlja u detinjstvu i obično se pojačava u studentskom uzrastu. Međutim, nije neophodno da se ova odlika manifestuje u svim životnim sferama neke osobe, mada je uobičajeno da se proširi po svim poljima.\nNeki pojedinci su perfekcionisti samo na radnom mestu, u sportu ili u vezama, dok se drugi trude da budu savršeni na svakom životnom polju. Postoji mnogo faktora koji mogu na to da utiču.\n„Smatram da je perfekcionizam zasnovan na opsesivnom uverenju da ako dovoljno oprezno trčiš, gazeći savršeno po svakoj odskočnoj dasci, nećeš morati da umreš. Istina je da ćeš umreti bilo kako bilo, i da će biti mnogo ljudi uspešnijih od tebe, ljudi koji čak ni ne gledaju u svoja stopala, a pritom se zabavljaju mnogo više od tebe.“ - En Lamot\nFizički i emotivni simptomi nesavršenih osoba\nJedna studija razrađena na univerzitetu Brok u Ontariju je istraživala vezu između perfekcionizma i fizičkog zdravlja 492 osobe, uzrasta između 24 i 35 godina. Došlo se do sledećih zaključaka – perfekcionisti su skloniji tome da se osećaju loše i da se žale na manjak sna, bol i zamor od onih koji ne teže savršenstvu. Takođe, kod njih postoji i veliki strah od neuspeha.\nPerfekcionisti obično ispoljavaju i visoke nivoe anksioznosti koji ih, uzimajući u obzir ranije spomenuti faktor nesigurnosti, vode u tako izraženu patnju, strepnju, prekomernu iscrpljenost, pa čak i potpuni gubitak motivacije zbog toga što nisu postigli ono što su želeli.\nKao što se može videti, perfekcionizam nije potraga za najboljim. Ono je potraga za najgorim u nama, za onim delom koji nam govori da sve što uradimo nikada neće biti dovoljno dobro. Postavljati zahteve prema samom sebi je dobro, ali mora uvek biti u granicama normale.\n„Kada prihvatiš da nisi savršen, tada ćeš razviti određenu dozu samopouzdanja. Nesavršenosti, slabosti, mane neke osobe su podjednako važne koliko i njene vrline.“ - Rozalin Karter


Smijenjen Miloš Lučić, Radojičić kandidat za novog ministra za ljudska prava i izbjeglice | Trend Radio Velika Kladuša\nSmijenjen Miloš Lučić, Radojičić kandidat za novog ministra za ljudska prava i izbjeglice\nMinistar za ljudska prava i izbjeglice Bosne i Hercegovine Miloš Lučić smijenjen je za te funkcije.\nPredsjedavajući Savjeta ministara BiH Zoran Tegeltija donio je danas odluku o smjeni ministra za ljudska prava i izbjeglica BiH Miloša Lučića, stoji u saopštenju Savjeta ministara.\nU skladu sa dogovorom političkih partija o formiranju Savjeta ministara BiH i raspodjeli ministarstava, Ministarstvo za ljudska prava i izbjeglice pripalo je predstavnicima Republike Srpske u Savjetu ministara BiH. Prema koalicionom sporazumu političkih partija iz Republike Srpske, funkcija ministra za ljudska prava i izbjeglice pripala je Demokratskom narodnom savezu /DNS/, a na istu je imenovan Miloš Lučić kao prijedlog ove partije. S obzirom da je Demokratski narodni savez donio odluku o napuštanju koalicije i daljnjem opozicionom djelovanju, a imajući u vidu da trenutni saziv Savjeta ministara u svom radu nema podršku predstavnika Demokratskog narodnog saveza u Predstavničkom domu Parlamentarne skupštine BiH, predsjedavajući Savjeta ministara je donio odluku o razrješenju dužnosti ministra Lučića.\nOdluka o smjeni dostavljena je Parlamentarnoj skupštini BiH, a prema zakonu, moraju je potvrditi i Predstavnički dom i Dom naroda BiH.\n“Ako Parlamentarna skupština donese odluku o potvrdi smjene ministra ili zamjenika ministra, predsjedavajući Savjeta ministara dužan je imenovati novog ministra, odnosno zamjenika ministra. Novoimenovani ministar odnosno zamjenik ministra preuzima dužnost nakon potvrde u Predstavničkom domu”, piše u Zakonu.\nLučić je na poziciju ministra za ljudska prava i izbjeglice imenovan u maju prošle godine, kao kadar DNS-a.\nBivši gradonačelnik Banjaluke Igor Radojičić kandidat je SNSD-a za novog ministra za ljudska prava i izbjeglice, potvrdili su iz SNSD-a, rekavši da je Radojičić tu ponudu prihvatio. Međutim, kako su naveli, za sada nisu sigurni da bi to imenovanje bilo uspješno zbog očekivanih opstrukcija partnera iz Federacije BiH.\nRadojičiću je ranije nuđeno da bude ministar saobraćaja i veza u Vladi Republike Srpske, ali je to odbio, pa je za ministra izabran Nedeljko Ćorić.


Etažno grejanje je u stvari centralno grejanje i ne postoji bitna razlika, mada ga gotovo svi posmatraju drugačije.\nCentralno grejanje je sistem u kojem se toplotna energija proizvodi u centralnoj jedinici sistema ( kotlu centralnog grejanja koji može biti električni, gasni, kotao na tečna ili čvrsta goriva…), a zatim se kroz sistem cevovoda posredstvom grejnog fluida ( vode, ulja, antifriza…) sprovodi do grejnih tela- radijatora, a ovi konvekcijom toplotu predaju vazduhu oko sebe, time zagrevajući prostorije.\nOno što mnogi nazivaju centralnim grejanjem, a to je u stvari sistem daljinskog grejanja posredstvom gradskih toplana je u stvari isto tako zagrevanje grejnog fluida u centralnoj jedinici – toplani, u velikim kotlovima, te njeno sprovođenje sistemom cevi u više naselja i stambeno poslovnih jedinica.\nKod etažnog grejanja, vi imate u svom stanu ili kući sopstveni kotao, manjih dimenzija, i proizvodite toplotnu energiju samo za svoje potrebe. Stambena zgrada sa više stanova može imati jedan kotao veće snage koji ce zagrevati radijatore u više stanova istovremeno. I to je etažno ili centralno grejanje, ne vidim razliku.


Meli ostaje u Feneru\nItalijanski košarkaš Nikolo Meli odlučio je da ostane u Fenerbahčeu i sledeće sezone.\nNekadašnji kapiten Partizana Žofri Lovernj posle tri sezone provedene u NBA ligi vratio se u Evropu i potpisao ugovor sa Fenerbahčeom.\nDončić: Neverovatno je podići trofej u Beogradu!\nTrener košarkaša Fenerbahčea Željko Obradović istakao je da su nijanse odlučile finale Evrolige u Beogradu i pobedu Real Madrida.\nKrunisanje "kralja" u Beogradu: Real Madrid je novi šampion Evrope\nKošarkaši Real Madrida pobedili su večeras Fenerbahče 85:80 (21:17, 17:23, 25:15, 22:25) i osvojili trofej Evrolige na završnom turniru u Beogradu.\nFinale evrolige, ko će brojati do deset\nKošarkaši Fenerbahčea i Real Madrida večeras u Štark areni igraju za trofej šampiona Evrope u finalu Fajnal-fora u Beogradu.


Hašim Tači hoće da vrati Srbiji teritorije... | Skandalozno\nHašim Tači hoće da vrati Srbiji delove teritorija Zubinog Potoka i Leposavića?\nPredsednik Kosova Hašim Tači namerava da pravno obavezujućim sporazumom o normalizaciji odnosa sa Beogradom Srbiji vrati ono što je sam nazvao “poklonom visokog funkcionera SFRJ Aleksandra Leke Rankovića”, odnosno delove opštine Leposavić zajedno sa Leškom, kao i deo teritorije opštine Zubin Potok, piše današnja “Koha ditore”.\nAnalitičari za taj list ocenjuju da Kosovo “ne treba da ostane talac takvih “poklona” i kažu da Tači, u stvari, time pojašnjava svoju ideju o razmeni teritorija, koju u javnosti nudi kao “korekciju granica”.\nTu ideju je predstavljao tokom javnih nastupa u televizijskim studijima izvan Kosova, ali ne i učešćem u političkim emisijama na Kosovu, navodi “Koha ditore”.\nPolitički analitičar Imer Muškoljaj je za taj list izjavio kako ovim potezom Tači, u stvari, želi razmenu teritorija, a ne korekciju granice od 430 kilometara, kako govori u javnosti.\nČinjenicom da govori o jednom delu teritorije severa Kosova, delovima opština Leposavić i Zubin Potok, Tači govori o razmeni teritorija, dok će zauzvrat dobiti nekoliko sela opštine Preševo, kazao je Muškoljaj.\nBudite prvi sa komentarom na članku "Hašim Tači hoće da vrati Srbiji delove teritorija Zubinog Potoka i Leposavića?"


Jačanje saradnje na međunarodnom nivou kroz omladinske aktivnosti\nDelegacija Omladine LSV boravila je na Festivalu Lollipop od 15. do 18 jula 2010. godine, u mestu Adlešići, Opština Črnomelj, u Sloveniji. Omladinski festival u organizaciji Mladog foruma iz Slovenije, šesti je po redu festival koji se bavio socijalnom uključenošću i zapošljavanjem mladih.\nPredstavnici omladinskih socijaldemokratskih partija iz Slovenije, Hrvatske, Bosne i Hercegovine, Austrije, Crne Gore, Holandije, Srbije i drugih država, imali su prilike učestvovati u radionicama, prisustvovati predavanju o zapošljavanju mladih, uživati u sportskim aktivnostima i prirodi uz obalu reke Kupe (Kolpe).\nNa sastanku SD9 organizacije, koji je održan trećeg dana festivala, dogovorene su izmene Kodeksa o isticanju lokalnih i regionalnih simbola, komentarisane posledice bojkota Nedelje socijaldemokratije i nepokolebljivost u odnosima između članica ove organizacije. Nikola Jelavić je kao predstavnik LSVO u SD9 organizaciji, sastanak ocenio uspešnim.\n- Smatram da je potreba za održavanjem sastanka SD9 organizacije opravdana, budući da su neka pitanja ostala otvorena nakon bojkota "Nedelje socijaldemokratije" i planova za budući rad ove organizacije.\nOsim intenzivne saradnje sa pojedinim omladinskim organizacijama sa kojima je Omladina LSV već imala neposrednu saradnju u prethodnom periodu, boravak na Lollipopu je iskorišćen za uspostavljanje kontakata i pravljenje planova za buduću razmenu iskustava na međunarodnom nivou.


Villager motorna kosačica VS 51 E cena, cene Srbija, prodaja Beograd Novi Sad Niš\nVillager motorna kosačica VS 51 E cene\nVillager motorna kosačica za travu VS 51 E Motor: Briggs and Stratton 450 E OHV Zapremina motora: 125 cm³ Površina košenja: 1100 m Širina košenja: 51 cm Centralno podešavanje visine košenja (5 nivoa): 3 - 7,5 cm Točkovi prednji i zadnji: 7 inča Kućište: čelično Pogonsko gorivo: bezolovni benzin Masa: 27,5 kg,... specifikacija\ncena od 24.691,00 do 27.590,00 din | prodavnica (8)\nVillager motorna kosačica za travu VS 51 E Motor: Briggs and Stratton 450 E OHV Zapremina motora: 125 cm³ Površina košenja: 1100 m Širina košenja: 51 cm Centralno podešavanje visine košenja (5 nivoa): 3 - 7,5 cm Točkovi prednji i zadnji: 7 inča Kućište: čelično Pogonsko gorivo: bezolovni benzin Masa: 27,5 kg\nOcena: 3 Lija, 2019-08-06\nKomentar:Dali kosacica ima ručku za podešavanje točkova sa strane.\ncena od 27.532,00 din\ncena od 26.306,00 din\nWurth F510BS Motorna kosilica\nEPonuda nije internet prodavnica već Vam omogućava da brzo i lako nađete Villager motorna kosačica VS 51 E po najjeftinijoj ceni. Naš cilj je da kupci budu što bolje informisani o ponudi Villager motorna kosačica VS 51 E na tržištu Srbije. Vrlo lako nalazite željeni proizvod za kategoriju Kosilice za travu cene, ne morate da lutate od sajta do sajta za Villager Kosilice za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager motorna kosačica VS 51 E sa PRODAVCEM. EPonuda ne može da garantuje potpunu tačnost specifikacije i slika za Villager motorna kosačica VS 51 E. Pre kupovine, podatke za Villager motorna kosačica VS 51 E proverite na sajtu PROIZVOĐAČA.


Ćuprija: Procena Glavne autobuske, pa prodaja\nRepublički geodetski zavod (RGZ) raspleo svojevrsni Gordijev čvor između DP Velmortrans plus i Fortis propertis\nREPUBLIČKI geodetski zavod (RGZ) je konačno raspleo svojevrsni Gordijev čvor između DP "Velmortrans plus" u stečaju i firme "Fortis propertis", pa su se stekli uslovi za procenu vrednosti Glavne autobuske stanice u Ćupriji i njenu prodaju.\nOdbijanjem žalbe "Fortisa", rešenje kojim je ćuprijska Služba za katastar nepokretnosti dozvolila pravo upisa "Velmortransu" je postalo pravosnažno, pa je ova firma najzad uspela da upiše svu svoju imovinu - autobuske perone, nadstrešnice i kompletnu staničnu saobraćajnu infrastrukturu.\nPodsetimo, dosad je autobuska stanica u vlasništvu "Velmortransa", praktično, visila u vazduhu jer se oko dva hektara zemljišta na kojem se nalazi - sticajem okolnosti iz davnih vremena - vodilo na drugog korisnika, a vlasnik "Fortisa" nije dao saglasnost za promenu u katastru. Zato je RGZ u drugostepenom postupku morao da "preseče".\n- Konačno su se stekli uslovi za to da raspolažemo svojom imovinom koju, bez validne dokumentacije, nije bilo moguće ni proceniti, ni ponuditi zainteresovanim kupcima. Sada, međutim, najpre treba odlučiti da li će se prodavati kompletno pravno lice ili samo imovina - objašnjava predsednik Odbora poverilaca "Velmortransa" Miroslav Pešić.


Uspješna godina Udruženja “Pravi požar”: Zadovoljni smo ako u borbi sa traumom i PTSP-om pomognemo samo jednom čovjeku | Pravipožar\nHome/Vijesti/Uspješna godina Udruženja “Pravi požar”: Zadovoljni smo ako u borbi sa traumom i PTSP-om pomognemo samo jednom čovjeku\n“Mi već deset godina zastupamo i provodimo poseban model, jedinstven u svijetu, i mnogi ga prepoznaju kao veoma dobar i podržavaju ga. Radimo direktno sa ljudima, slušamo njihove brige i probleme sa kojima žive i stalno nailazimo na nove zainteresovane učesnike koji žele da postanu dio ove priče u narednom periodu. Nama je želja da obični ljudi žive život dostojan čovjeka i kada pomognemo jednom čovjeku, zadovoljni smo jer zahvaljujući našem specifičnom iskustvu razumijemo značaj te podrške. Ukoliko i nadležne institucije prepoznaju ovo naše razmišljanje, možemo pomoći boljem životu zajednice”.\nKulaga se zahvalio saradnicima iz IOM-a i USAID-a koji su im pružali podršku u protekle tri godine i značajno doprinijeli njihovom uspjehu i razvoju programa, kao i partnerima, veteranima učesnicima, stručnim osobama, predstavnicima medija i svima koji su doprinijeli uspješnoj realizaciji aktivnosti “Pravog požara”.


Svi glasaju za bebe – Телевизија "Ласер" Сврљиг\nSvi glasaju za bebe\nViše od 180.000 građana potpisalo je peticiju u akciji “Glasaj za bebe”, koju su organizovali Fond B92, Udruženje “Roditelj”, portal “Bebac” i servis “Halo beba”. Organizatori peticije za ukidanje PDV-a i ograničavanje trgovačkih marži na opremu i hranu za bebe, roditelji sa bebama i kolicima okupili su se danas na Trgu Republike u Beogradu i krenuti u šetnju do Doma Narodne skupštine, gde su potpise građana koji su podržali inicijativu predali predsednici parlamenta Slavici Đukić Dejanović.\nPotpisivanje peticije počelo je 2. marta i tokom sedam dana građani su imali priliku da u više od 50 gradova Srbije podrže akciju koja se zalaže za ukidanje PDV i ograničenje trgovačke marže, što bi opremu i hranu za bebe učinilo mnogo pristupačnijom roditeljima. Ideja ima uzor u pojedinim evropskim zemljma koje su svele na minimum PDV na bebi opremu, ili kao Velika Britanija i Irska, potpuno je ukinule.\nPredsednik Srbije Boris Tadić zatražio je danas od Vlade Srbije da pronađe rešenje za ukidanje PDV-a i ograničavanje trgovačkih marži na opremu i hranu za bebe, a inicijativu su podržali i predsednica parlamenta Dejanović, potpredsednica vlade zadužena za privredu Verica Kalanović, kao brojne ličnosti iz političkog i kulturnog života.\nPrilikom predaje potpisa predsednica parlamenta Slavica Đukić Dejanović je objasnila da postoje dve formalne mogućnosti da se inicijativa konkretizuje – Vlada Srbije ima mogućnost da donose uredbu kojom bi to pitanje regulisala ili da se ukidanje PDV i ograničavanje trgovačkih marži reguliše zakonom.\n“Bilo bi jako dobro da vlada što pre pošalje zakonski predlog, a mogu aklamacijom, svi poslanici, bez obzira što se nalazimo u periodu pred izbore, da sednu i da se na ovom pitanju ne delimo. Ovo je prilika da Srbija bude jedinstvena i da oceni da je njen interes borba za bebe”, naglasila je Djukić-Dejanović. Predsednik Upravnog odbora Fonda B92, Veran Matić, kaže da je važno da nakon današnjeg razgovora u Vladi Srbije inicijativa što pre bude konkretizovana i da se nađe u parlamentu. On je podsetio da je pre nekoliko godina postojala takva inicijativa koja tada nije bila realizovana. Organizatori peticije su od Skupštine Srbije prošetali do Vlade Srbije, gde su na ovu temu razgovarali sa premijerom Mirkom Cvetkovićem i nadležnim ministrom.


Portaprolka ruskog Ministarstva spoljnih poslova odgovarala je na brojna pitanja novinara\nPrema njenim rečima, SAD i EU nameravaju da tokom dva i po meseca izvezu iz Ukrajine 20 miliona tona žita, navodno radi prebacivanja u afričke zemlje i države Bliskog istoka u cilju sprečavanja prehrambene krize.\n- Međutim, u stvarnosti se žito transportuje do evropskih skladišta. Organizovane su železničke, kopnene i rečne maršrute za dostavljanje do krajnjih odredišta u Nemačkoj, Poljskoj, Litvaniji, Rumuniji i Bugarskoj - istakla je ona.\nZaharova se osvrnula i na saopštenja Zapada o blokadi stranih brodova, koja su, kako je rekla, neosnovana, jer Rusija svakodnevno otvara koridore, ali kijevske vlasti odbijaju da sarađuju, držeći, faktički, njihove posade kao taoce.\n- Što se tiče jučerašnjih izjava zvaničnih predstavnika stranih država da je ruska vojska blokirala strane brodove u akvatoriji Crnog i Azovskog mora, one nemaju veze sa stvarnošću. Luka u Marijupolju ponovo radi nakon što su pripadnici vojnih snaga Rusije i Donjecke Narodne Republike uspostavili kontrolu nad njima, odblokiran je plovni put i stvoreni su uslovi za izlazak brodova iz luke“, navodi se u saopštenju Zaharove.\nOna je dodala da ruske oružane snage svakodnevno od 8 do 19 časova otvaraju dva morska humanitarna koridora, a prokomentarisala je i zahtev američkih ambasadora u inostranstvu o blokadi rada ruskih medija, nazvavši ga „diktaturom liberalizma“.\n- Američki ambasadori u inostranstvu imaju novu zabavu - histerično zahtevaju od država da blokiraju rad ruskih medija. To je diktatura liberalizma u punom sjaju - navela je ona.\nRusija-Ukrajina Rusija Ukrajina Rusija Ukrajina vesti Marija Zaharova\nZaharova bez dvoumljenja: "Ukrajina više ne postoji u starim granicama"\nZaharova o smrtnim kaznama: "Jasan primer za sve druge plaćenike koji se bore na strani ukrajinskih neonacista"\nRelevantne strukture već "zvone na uzbunu": Deo oružja iz Ukrajine prošvercovan u Bosnu i Hercegovinu, Albaniju i na takozvano Kosovo!


Predsjednica Republike Srpske razgovarala sa ministrom ekonomskog razvoja u Vladi Crne Gore i ministrom finansija i socijalnog staranja u Vladi Crne Gore – Predsjednik Republike Srpske | Željka Cvijanović\nPredsjednica Republike Srpske Željka Cvijanović razgovarala je danas u Palati Republike sa ministrom ekonomskog razvoja u Vladi Crne Gore Jakovom Milatovićem i ministrom finansija i socijalnog staranja u Vladi Crne Gore Milojkom Spajićem.\nPredsjednica Republike Srpske izjavila je da je saradnja privatnog sektora u Srpskoj i Crnoj Gori odlična, te da predstoji dodatno jačanje institucionalnih veza.\nPredsjednica Cvijanović je naglasila da je to nešto što građani očekuju, jer znaju da od dobro postavljenih institucionalnih veza mogu da proisteknu samo dobri projekti.\n“Opredijeljeni smo da njegujemo regionalnu saradnju. Postoji potreba jačanja odnosa svih zemalja u regionu, posebno za saradnjom koja će značiti bolju infrastrukturu i bolju privrednu povezanost”, rekla je predsjednica Srpske.\nKad je riječ o infrastrukturnim projektima, predsjednica Republike je istakla da je jedan od prioritetnih i za Republiku Srpsku i za Crnu Goru izgradnja puta, za šta su određene predradnje već započele.\n“Projekat se odnosi na put Brod na Drini-Foča, odnosno Hum-Šćepan polje. To je otprilike 20 kilometara u Srpskoj i 25 kilometara u Crnoj Gori. Projekat je vrlo zahtjevan i zadovoljna sam što je Evropska komisija finansirala dio koji se odnosi na izradu projektne dokumentacije. Sada predstoje sve druge etape i faze da bi se moglo ući u realizaciju projekta koji je predviđen 2023. godine”, napomenula je predsjednica Srpske.\nPredsjednica Cvijanović je istakla da posebno raduje najava uspostavljanja čarter leta između Banjaluke i Tivta, za šta su građani posebno zainteresovani.\n“Predstoji nam dosta posla na poboljšanju i jačanju naše spoljnotrgovinske razmjene. Zajedno smo konstatovali da je ona na zabrinjavajuće niskom nivou, s obzirom na to koliko smo blizu jedni drugima i šta bismo mogli jedni drugima da ponudimo”, rekla je predsjednica Srpske.\nPredsjednica Republike Srpske je naglasila da je cilj da sva važna pitanja budu prebačena na teren dvije vlade, te da se svakom od njih operativno pristupi.\n“Konstatovali smo i da nema nikakvih posebnih otvorenih političkih pitanja između Srpske i Crne Gore, ni problema koji nas opterećuju. Imamo čist teren da radimo i sarađujemo”, poručila je predsjednica Republike Srpske.\nPredsjednica Srpske je dodala da je današnji sastanak bio prilika i za razmjenu mišljenja o određenim pitanjima koja se odnose na stanje na međunarodnim finansijskim tržištima.\nPredsjednica Republike je napomenula da je sa ministrima iz Crne Gore razgovarala o tome koliki je značaj još jednog pozicioniranja Republike Srpske, ovaj put na Londonskoj berzi, te obezbjeđivanja sredstava na taj način.\nSastanku je prisustvovala i ministarka trgovine i turizma u Vladi Republike Srpske Suzana Gašić.


Skupština Ženskog rukometnog kluba Mira Prijedor-Zadovoljstvo ostvarenim - GradPrijedor.com - Portal grada Prijedora\nSkupština Ženskog rukometnog kluba Mira Prijedor-Zadovoljstvo ostvarenim\nNa redovnoj godišnjoj Skupštini Rukometnog kluba „Mira“, podnešeni su i usvojeni Izvještaj o radu u proteklom,te Plan i program rada za naredni period, kao i finansijski izvještaji. Bilo je riječi o mnogim bitnim pitanjima, a pozitivno su ocijenjeni dometi Prijedorčanki, koje su osvajanjem vicešampionske titule Premiejer lige BiH, trijumfom u Kupu Republike Srpske i plasmanom u polufinale Kupa BiH, ostvarile nejveći uspjeh u istoriji ovog sportskog kolektiva, dugoj tri decenije.\nKlub je funkcionisao sasvim dobro na svim nivoima. Možemo biti zadoovljni, pošto smo nastavili kontinuitet uspjeha. Zavidne rezultate postigle su obje naše ekipe, kako seniorska, koja se takmiči u premijerligaškoj konkurenciji, tako i drugi sastav, sa mladim snagama u Drugoj ligi Republike Srpske. Sa isksutvom, koje je iza djevojaka, godinu dana starijim, veoma dobrom atmosferom, naše projekcije su da se i dalje borimo za sam vrh tabele-priča predsjednica Upravnog odbora ŽRK „Mira“ Nada Đaković.\nIzvjesno je da će rukometašice kluba iz grada na Sani u novo prvenstvo ući sa postojećim igračkim kadrom, pojačanim golmanom Milicom Milošević, koja je do sada čuvala mrežu kruševačkog Napretka. Pripreme počinju 1. avgusta, a 15.-og pomenutog mjeseca slijedi odlazak u Vrbas, kod starih sportskih prijatelja, gdje će se obaviti druga faza rada. Na kraju predviđena je organizacija jednodnevnog turnira, uz učešće četiri ekipe, kojim bi se, uz provjeru forme domaćina obiljećilo i 30 godina postojanja „Mire“.\nPreostaje nam da ovih dana riješimo pitanje stručnog vođenja prvog tima, a povjerenje bi trebalo da dobije mlađi trener. Na Skupštini je konstatovano da ostaje žal što su naše igračice već drugu sezonu zaredom izborile pravo izlaska u Evropu, ali im nije pružena prilika da im se učešćem na međunarodnoj sceni nagradi trud. Nije bilo nikog ko bi se prihvatio da finansijski stane iza njih, a u vremenu globalne ekonomski teške situacije, ni opština Prijedor, i pored najveće želje, to nije bila u stanju-naglasila je Đakovićeva.


Tajna sjajne i zdrave kose: Ova smjesa će regenerisati vašu kosu, rezultati odmah vidljivi (Video) – Region Live\nTajna sjajne i zdrave kose: Ova smjesa će regenerisati vašu kosu, rezultati odmah vidljivi (Video)\nMnoge djevojke se muče sa ispucalom i krhkom kosom, koja se još više oštećuje ako je izlažemo farbanju, peglanju, uvijanju i slično. Mnogi šamponi i regeneratori dodatno štete čvrstoći kose, pa je bitno da vodimo računa o tome koje preparate za njegu kose biramo i kupujemo.\nPostoje mnogi alternativni načini održavanja zdrave kose, koje koriste i sami frizeri širom svijeta, kao što su razna ulja, maslinovo, ricinusovo ili pak, neki koriste i pivo za gušću i jaču kosu. Jedna djevojka je na društvenim mrežama podijelila svoj recept, koji je mnogima donio odlične rezultate, pa je ubrzo postao hit među djevojkama.\nNaime, za pripremu su neophodni sjeme lana, češnjak, limun i med, a rezultati ubrzo postanu vidljivi, kako je razlika drastična. Pripremu i šta možete očekivati možete pogledati u videu koji se nalazi u prilogu ovog članka. Mnogi se slažu da se isplati pokušati, a kako sam recept nije komplikovan, nemate šta izgubiti.\nMilijarder nudi miraz od 180 miliona dolara: Postoji samo jedan uslov da bi oženili njegovu kćer\nLude Ruskinje i njihovi promašaji: Najčudnije slike koje će vas nasmijati do suza (Foto)


Vulin objašnjava: Koroman nije priveden zato što je vrijeđao Vučića | BL Portal\nVulin objašnjava: Koroman nije priveden zato što je vrijeđao Vučića\n21. Decembra 2020. 20:07\nPredsjednik Pokreta socijalista Aleksandar Vulin izjavio je danas da bivši fudbaler Ognjen Koroman nije priveden zato što je vrijeđao predsjednika Aleksandra Vučića, već zato što je Zvezdana Terzića, Slavišu Kokezu i Marka Parezanovića optužio za ozbiljna krivična djela.\n“Heroji sa tvitera se obično pred tužiocima brane da su bili pijani i da se ne sjećaju zašto i šta su rekli. Svi koji Koromana podržavaju u ‘pljuvanju’ bez dokaza neka se sjete svojih izjava kada se o njima počne pisati i govoriti bez argumenata i dokaza”, naveo je Vulin u saopštenju.\nKoroman o hapšenju: Priveli su me zbog pisanja na društvenim mrežama o Terziću i Kokezi\nNaime, Koroman je juče saslušan u policijskoj stanici u Beogradu zbog, kako su pisali pojedini mediji, izjava u vezi sa namještanjem i neregularnostima u srpskom fudbalu.\nTags: Aleksandar Vulin, Ognjen Koroman, privođenje\nHit video: Snimili hobotnicu kako “hoda” po dnu mora\nNove kamere zabilježile mnogo prekršaja: Zbog isteklih registracija ispisano skoro 27.000 kazni


Ukupno dugujemo 1,9 milijardi evra. Na prvom mestu je Pariski klub, kod koga smo se kao republika pre četiri decenije, zadužili za četiri milijarde evra. Preostali dug od milijardu evra, prema ovom kreditoru, najduže ćemo i otplaćivati - do 2041. godine.\nNa drugom mestu je Svetska banka (dug od 652,74 miliona evra), odnosno njen ogranak IBRD, koji nam je odobrio 1,8 milijardi, a vraćaćemo ga do 2031.\nKredite ćemo još dugo – do 2034. otplaćivati i Kuvajtu (251,41 milion), dok ove i sledeće godine završavamo sa otplatom zajmova Slovačkoj (6,43 miliona evra). Dugujemo i Kini, a poslednja rata na naplatu dospeva naredne godine.\nTokom sedamdesetih i osamdesetih godina Srbija se zadužila za ukupno 8,8 milijardi evra. Po osnovu ovih kredita, na dan 31. decembra 2019. dugovali smo još ukupno 1,9 milijardi evra.\nPrethodnih godina u proseku smo vraćali po 250 miliona evra godišnje, a tokom ove godine po osnovu glavnice i kamate na te zajmove daćemo 241,64 miliona evra.\nKako objašnjavaju u NBS, poslednja rata za kredit uzet od Kine 1999. godine dospeva 2021. dok ćemo kredit koji su 1989. godine uzimali premijeri SFRJ Milka Planinc i Branko Mikulić otplaćivati još 14 godina.\n"Namera Srbije da što pre započne pregovore sa Libijom o vraćanju duga tog državi. Početak zvaničnih pregovora sa predstavnicima Libije je odložen, s obzirom na trenutne okolnosti u toj zemlji i aktuelno dvovlašće koje se održava i na rad državnih institucija i Centralne banke Libije, kao i zbog otežane komunikacije sa tom zemljom", naveli su u Ministarstvu finansija.\nMMF je, podsetimo, Vladi Srbije u svojim izveštajima, više puta ukazivao na obavezu prema Libiji. U najnovijem dokumentu, ova međunarodna finansijska organizacija je precizirala da je važno da Srbija što pre vrati dug.\nRepublika Srbija je svoje obaveze iz perioda bivše SFRJ reprogramirala počev od 2002. godine, i od tada blagovremeno servisira obaveze prema redovnim planovima otplate.\nKomšije otplatile dugove


Elektronska predaja M4 obrazaca – KristinaSoft doo\nElektronska predaja M4 obrazaca\n7. марта 2016. 7. марта 2016. soft\nPoslodavci i preduzetnici će od 15. marta moći elektronski da predaju obrazac M4, koji sadrži podatke o zaradama i stažu zaposlenih u prethodnoj godini.\nTo će doprineti smanjenju čekanja na šalterima PIO fonda i uštedama u poslovanju privrede, rečeno je u Privrednoj komori Srbije.\nMinistar za rad, zapošljavanje, boračka i socijalna pitanja Aleksandar Vulin izjavio je da u Srbiji 204.000 pravnih lica i 233.000 preduzetnika imaju obavezu da podnose dokumentaciju za M4 obrazac.\n„Od 15. marta više niko neće morati da čeka na šalteru i sva dokumentacija može da se preda elektronski. Šalteri u PIO fondu su za našu privredu deo mračne prošlosti i svako ko ne želi da dođe na šalter, neće to morati da radi“, istakao je Vulin.\nOn je rekao da će to doneti velike uštete, u vremenu i novcu i kao primer naveo da u beogradskoj filijali kada su meseci za predaju M4 obrasca, dnevno ima 4.000 stranaka.\nPrema njegovim rečima, 80 odsto usluga PIO fonda je već digitalizovano.\nPredsednik Privredne komore Marko Čadež rekao je da Sertifikaciono telo Privredne komore procenjuje da bi novi elektronski servisi, koji bi mogli da budu brzo primenjeni, sačuvali bar 300 miliona evra poreskih obveznika.\nOn je rekao da da će i ova usluga doneti uštede privrednicima i dodao da je i PKS u ovoj fazi modernizacije fokusirana na unapređenje postojećih i razvoj novih digitalnih sevisa za privredu.\nDirektorka Republičkog fonda za penzijsko i invalidsko osiguranje Dragana Kalinović rekla je da je taj fond spreman za nove usluge i da će na ovaj način biti ušteđeno mnogo vremena poslodavcima i preuzetnicima i da je to veliko poboljšanje korisničkog servisa PIO fonda.\n„To je veliko olakšanje za poslodavce, jer više ne moraju da provode vreme čekajući u redovima. Nadamo se uštedama na svim nivoima, kao i poboljšanju izvornih prohoda PIO Fonda i posredno na taj način i smanjenju dotacija od strane države“, istakla je Kalinovićeva.\nPoslodavci i preduzetnici će moći da popune zahtev i pošalju prijavu preko elektronskog servisa na sajtu PIO Fonda, a kako je rečeno, neće biti potrebe da se šalje dodatna finansijska dokumentacija.\nNovi porez od 1.marta 2016. godine – Porez po odbitku na “uvoz” usluga


DELEGACIJA POSLOVNIH ŽENA IZ DUBAIJA: Velika šansa za zajedničke projekte - Nira Press\nPočetna » DELEGACIJA POSLOVNIH ŽENA IZ DUBAIJA: Velika šansa za zajedničke projekte\nDr Raža Al Gurg je na poslovnom forumu u Palati Srbija 25. maja izjavila da potencijal za saradnju postoji u oblasti zdravstva, inovacija, IT tehnologija i, posebno, zdravstvenog turizma. Ovu posetu je organizovala Privredna komora Srbije, u saradnji sa ambasadom Srbije u Ujedinjenim Arapskim Emiratima\nDr Raža Al Gurg i Zorana Mihajlović\nOvom posetom otvorena je nova era u saradnji naše dve zemlje – ocenila je dr Raža Al Gurg, jedna od najuticajnijih žena na Bliskom istoku, koja je predvodila preduzetnice iz Dubaija u trodnevnoj poseti Srbiji, od 24. do 28. maja. Naime, poslovne žene iz Dubaija boravile su u okviru prvog poslovnog foruma Srbija UAE, a posetu je organizovala Privredna komora Srbije, u saradnji sa ambasadom Srbije u Ujedinjenim Arapskim Emiratima. Potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović, posetila je sa delegacijom poslovnih žena iz UAE Vrdnik i etno naselje Vrdnička kula, kao i rezervat prirode Zasavica, za koji su gošće izdvojile novčane donacije.\n“Posetom poslovnih žena iz Dubaija otvorili smo novo poglavlje u saradnji naše dve zemlje, koju želimo da unapredimo u oblasti zdravstva, obrazovanja, turizma, banjskim lečilištima, ali i u poljoprivredi i infrastrukturi. Povezivanjem preduzetnica iz Srbije i Emirata, koje su se dokazale kao liderke u svojim zemljama, otvaramo vrata za nove zajedničke projekte koji će se realizovati u našoj zemlji”, rekla je Mihajlovićeva. Delegacija poslovnih žena UAE imala je priliku da uspostavi kontakte sa nekim od vodećih srpskih preduzetnica, ali i da vidi izložbu rukotvorina, srpski folklor i modnu reviju. “Nastavićemo da razmenjujemo iskustva i sarađujemo i nadamo se dugoročnoj saradnji i novim poslovnim mogućnostima”, rekla je dr Raža Al Gurg.


Podgorica: Vakcinisali 52 djece, poziv upućen za 74 - Vijesti.me\nDOM ZDRAVLJA U BLOKU 5\nNa vanrednu vakcinaciju djece, koju je Dom zdravlja Podgorica sprovodio proteklog vikenda odazvalo se 59 roditelja, od njih 74 kojima je upućen poziv.\n„Poziv za vakcinaciju upućen je za 74 djece, odazvalo se 59 roditelja, a vakcinisano je 52 mališana“, saopšteno je iz Službe za odnose sa javnošću Doma zdravlja.\nPedijatrijska služba ove zdravstvene ustanove je nastavila vanrednu vakcinaciju djece, u cilju pravovremenog primanja vakcina i poboljšanja procenta vakcinisane djece. Prema redovnom kalendaru vakcinacije pedijatri su obavili sistematske preglede i vakcinisali djecu.\n„Od početka 2018. godine broj djece vakcinisane MMR vakcinom u Domu zdravlja Podgorica je u stalnom porastu i u odnosu na kraj 2017. godine se utrostručio, sa tendencijom daljeg rasta“, ističu iz Doma zdravlja, gdje očekuju dalji rast procenta vakcinisane djece, što će smatraju, uticati na poboljšanje kolektivnog imuniteta.\nIz Doma zdravlja najavljuju da će njihovi pedijatrijski timovi, u sklopu redovnih preventivnih aktivnosti, narednog vikenda sprovesti kampanjsku vakcinaciju predškolske djece izbjeglih i raseljenih lica naselja u izbjegličkom naselju na Vrelima ribničkim.\n„Vakcinacija djece Izbjegličkog naselja obavlja se putem kampanjskih vakcinacija, pet do devet puta tokom godine u Pedijatrijskoj ambulanti u samom naselju, a obavljaju je pedijatrijski timovi Doma zdravlja Podgorica“, saopšteno je iz Doma zdravlja.\nZaključuju da su, zahvaljujući čestim kampanjskim vakcinacijama i naporima pedijatrijskih ekipa, djeca iz naselja vakcinisana svim vakcinama po obaveznom kalendaru vakcinacije i to u visokom procentu.


Obavještenje / Katedra za Gitaru\nObavještavamo vas da je termin na Katedri za Gitaru, 12.10.2018. godine 13:00 časova za Gitaru, Transkripcije, Metodiku gitare i Čitanje s lista.\nKonkurs / Stipendija / Indonezija\nObavještavamo vas da je idonežansko ministarstvo, Ministarstvo spoljnih poslova otvorilo konkurs za Indonežansku stipendiju za umjetnost i kulturu 2019 (The Indonesian Arts and Culture Scholarship (IACS) 2019). U prilogu su informacije potrebne za aliciranje.\nRok za prijavu je 1. novembar 2019.\nOpšti uslovi, forma aplikacije, lična izjava.\nObavještenje / Klavirski praktikum\nRaspored studenata po klasama za predmet KLAVIRSKI PRAKTIKUM.


Radiju i televiziji Homolje 4 miliona dinara od opštine Žagubica - Raskrikavanje\n22.02.2019. Jelena Đorđević Foto: Pixabay/ PhotoMIX-Company\nNa konkursu za sufinansiranje medija, opština Žagubica je ove, kao i prethodnih nekoliko godina budžet od 6 miliona dinara rasporedila tako da najveći deo dobije Radio i televizija Homolje. Kako prenosi požarevački radio Boom 93, pre samo nekoliko dana ovaj medij dobio je 70 odsto od ukupnih sredstava, odnosno 4,2 miliona dinara. Novinar tog radija Uroš Urošević za Raskrikavanje kaže da su ovakvi konkursi način da mediji svojim promotivnim tekstovima dobiju novac od države, ne mareći za javni interes.\nRadio i televizija Homolje u vlasništvu Igora Njamcića za projekat pod istim nazivom "Informisanje građana opštine Žagubica u funkciji ostvarivanja javnog interesa u oblasti javnog informisanja" već godinama dobija milione od opštine Žagubica. Ove godine su dobili 4,2 miliona dinara, a prošle i pretprošle godine po 3,9 miliona. Za projekat sa neznatno drugačijim nazivom - “Projekat ostvarivanja javnog interesa u oblasti javnog informisanja u opštini Žagubica” dobili su 4,2 miliona dinara 2016, a 2015. 4 miliona za projekat pod istim imenom.\nOvogodišnjih dva miliona od ukupno šest dobilo je 10 projekata, a najviše TV Istok iz Zaječara za projekat „Ogledalo Žagubice“ kome je dodeljeno 500 hiljada dinara. Na konkursu je učestvovalo 27 projekata, od kojih je 16 odbijeno, jer, kako piše u obrazloženju Rešenja o dodeli sredstava “po mišljenju komisije ne zadovoljavaju kriterijume”.\nNovinar radija Boom 93 Uroš Urošević za Raskrikavanje kaže da je zapravo pitanje šta sadrži projekat koji se ponavlja godinama i dobija najviše novca. Drugi mediji koji su dobili novac po njegovom mišljenju slično funkcionišu i na osnovu svog iskustva zaključuje da je uglavnom reč o promotivnom sadržaju.\n“Susretao sam se sa tim medijima na razne načine, proveravao sam na koji način izveštavaju. Pre dve godine u Požarevcu i Kostolcu bilo je 23 medija koji se osnivaju da se nekako dođe do nekakvih para”, mišljenja je Urošević i dodaje da tim medijima uopšte nije bitan javni interes, već promotivnim tekstovima o lokalnoj samoupravi i funkcionerima žele dođu do njih, da bi oni dali neki novac.\nZa projekat „Lokaliteti rane Vizantije u okolini Žagubice“, portal Trag iz Požarevca, čiji je izdavač “Maxima Cherry”, dobio je 20 hiljada dinara, iako je u registru medija APR-a taj portal registrovan dva dana nakon objavljivanja konkursa.\nČetiri miliona dinara prorežimskom portalu Srbija Danas i povezanim firmama\nNa ovogodišnjem konkursu za medijsko sufinansiranje, opštine Sremski Karlovci, Bačka Palanka i K...\nNa 302 naslovne strane, Informer je prošle godine objavio čak 362 lažne vesti. Naslovnice Informe...


Gradska sekretarka za socijalnu zaštitu Nataša Stanisavljević izjavila je danas da je Grad Beograd za narednu školsku godinu obezbedio 450 ličnih pratilaca za decu sa smetnjama u razvoju.\nKako je najavljeno, ova usluga će biti besplatna za sve korisnike školske i predškolske dece.\n- Uslugu finansira Grad Beograd. Roditelji dece sa smetnjama u razvoju, koja su uključena u vaspitno obrazovni sistem Srbije nemaju nikakve dodatne troškove - rekla je Stanisavljević za TV Pink, navodi se u saopštenju Gradske uprave.\nStanisavljević je precizirala da se zahtev za uslugu ličnog pratioca podnosi u nadležnom centru za socijalni rad, prema mestu prebivališta.\nPodsetila je da je Grad Beograd ovu uslugu uveo 2014. godine, kada je bilo 44 lična pratioca.\n- Danas ih imamo 450 i taj broj će do kraja godine biti uvećan za 30, a tokom naredne za dodatnih 20 ličnih pratilaca - navela je Stanisavljević.\nUkazala je da tokom trajanja pandemije korona virusa nije bilo smanjenja socijalnih davanja iz budžeta Grada Beograda i da usluga ličnih pratilaca nije obustavljena.\n- Prilagodili smo se novonastastaloj situaciju uz uputstva i preporuke Gradskog zavoda za javno zdavlje. Obezbeđena je zaštitna oprema i primenjuju se preporuke svih nadležnih organa - podvukla je Stanisavljević.\nKada je reč o prihvatilištima za decu, odrasla i stara lica, Stanisavljević je dodala je situacija u tim ustanovama zadovoljavajuća, s obzirom da nije bilo registrovnih slučaja zaraze virusom Kovid-19 i istakla da je to ostvareno uz veliko požrtvovanje zaposlenih socijalnih radnika u tim ustanovama.\n- Od prvog dana je obezbeđena zaštitna oprema za sve korisnike i primenjuju sve sve neophodne mere kako bi se sprečila pojava virusa u ustanovama socijalne zaštite, dok Prihvatilište za decu ima i dezinfekcioni tunel ispred ulaza. Rađena je edukacija sa zaposlenima i sada sa decom koja kreću u školu - navela je Stanisavljević.\nDodala je da je za korisnike socijalnih usluga do kraja godine obezbeđeno 35.000 zaštitnih maski i više od 12.000 litara dezinfekcionih sredstava.\nSajt i aplikacija za pomoć i onlajn podršku najstarijima\nZbog neodložne popravke kvara na delu magistralnog toplovoda na distributivnom grejnom podrucju "Novi Beograd", jutros od sedam časova bez grejanja su potrošači koji žive u delovima Novog Beograda.\nMed, bilje i cveće: Sajam hortikulture u Gročanskoj čaršiji\nDrugi sajam hortikulture u Grockoj biće održan od 22. do 24. aprila u čaršiji.\nZaplenjeno šest kubika starih stvari oko pijace „Vidikovac”\nU organizovanoj akciji na suzbijanju nelegalne ulične prodaje polovne robe, kao i čišćenja javne i uređenje javne zelene površine koja je ovog vikenda organizovana u ulicama oko pijace "Vidikovac" (Ul. Pilota Mihajla Petrovića i Patrijarha Joanikija) uklonjeno je šest kubika starih stvari, polovne robe.


U izgradnju vetroelektrane u Kovačici uloženo 189 miliona evra - Radio televizija Pančevo\nU izgradnju vetroelektrane u Kovačici uloženo 189 miliona evra\n15. juna 2021. 15. juna 2021. 0170\nPokrajinski sekretar za energetiku, građevinarstvo i saobraćaj Ognjen Bjelić posetio je danas Vetroelektranu “Kovačica”, gde je investitoru, kompaniji Enlight K2 Wind, uručio građevinsku dozvolu za izgradnju novog vetroparka “Pupin”, u okviru postojećeg kompleksa.\nVetropark u Kovačici je dobio dozvolu Pokrajinskog sekretarijata za energetiku, građevinarstvo i saobraćaj za izgradnjau 16 vetrogeneratora najmodernije tehnologije. Godišnja proizvodnja se procenjuje na 255 kilovat časova zelene električne energije.\nSekretar Bjelić je ovom prilikom istakao da je u proteklih pet godina na teritoriji AP Vojvodine investirano 700 miliona evra u izgradnju sedam vetroparkova.\nMiloš Colić, direktor kompanije „New Energy Solutions“ koja upravlja ovim vetroparkom istakao je odličnu saradnju sa resornim pokrajinskim sekretarijatom.\nU izgradnju vetroelektrane u Kovačici uloženo je 189 miliona evra, i prva je nova elektrana koja je posle skoro 30 godina puštena da prenosni sistem električne energije. Novi objekat bi prema planu trebalo da bude završen u drugoj polovini 2023. godine\nDeliblatska peščara važan rezervat prirode\nI danas trocifren broj novozaraženih koronom\nBojana Kecic 7. jula 2021. 7. jula 2021.\nVučićević i Nedić: “Afere i izmišljotine Dragana Đilasa”\nJelena Obradović 9. marta 2020. 9. marta 2020.